title: Topi Kohonen

text: Topi Kohonen (s. 25. lokakuuta 1989) on suomalainen näyttelijä ja ääninäyttelijä. Kohonen opiskeli Tampereen yliopiston näyttelijäntyön laitoksella. Hän valmistui sieltä keväällä 2014. Nykyään Kohonen näyttelee Seinäjoen kaupunginteatterissa. Aiemmin hän on näytellyt Riihimäen Nuorisoteatterissa. Ensimmäinen pitkä elokuva, jossa hän näytteli, oli "Vuonna 85", jossa hän näyttelee Mauno Pepposta.


title: Bandyliigakausi 1997–1998

text: Jääpallon Nandyliiga 1997-1998 pelattiin kahdessa osassa. Ensin pelattiin yksinkertainen runkosarja, jonka jälkeen kahdeksan parasta jatkoivat valioliigassa ja neljä heikointa pelasivat jatkosarjan, jossa oli myös mukana 1.divisioonan parhaat.


title: Bandyliigakausi 1997–1998

text: Kauden suurin yllätys oli heikon alkukauden jälkeen alempaan jatkosarjaan joutuneen Botnian menestys pudotuspeleissä. Ensin se pudotti jatkosta pudotuspelikarsinnassa Vestan. Puolivälierissä Botnia voitti WP-35 ja Narukerän ja eteni loppuotteluun asti. Loppuottelussa Botnia sai vastaansa toisen helsinkiläisjoukkueen HIFK:n. Edellisen kerran loppuottelussa oli ollut vastakkain kaksi helsinkiläisjoukkuetta vuonna 1937. Loppuottelun voitti niukasti HIFK maalein 4-2. Pronssia sai Narukerä, joka voitti pronssiottelussa Torniossa ToPV:n. Mitali oli porilaisten jääpalloseurojen ensimmäinen jääpallomitali.


title: Bandyliigakausi 1997–1998

text: Kahdeksan parasta valioliigaan, neljä heikointa jatkosarjaan.


title: Bandyliigakausi 1997–1998

text: Kuusi parasta puolivälieriin, kaksi heikointa puolivälieräkarsintoihin.


title: Bandyliigakausi 1997–1998

text: Kaksi parasta puolivälieräkarsintoihin. Neljä parasta varmistivat paikkansa bandyliigassa. Myös Akilles sai jatkaa liigassa.


title: Bandyliigakausi 1997–1998

text: HIFK: Ron Johnsson, Patrik Åkerdahl, Mikko Julkunen, Heikki Halonen, Juha Laitinen, Mika Sirkkiö, Harri Turunen, Tommi Paajanen, Timo Wallius, Peter Standerskjöld, Jarno Rantala, Teijo Laitinen, Kari Koivikko, Teemu Laitinen, Ilkka Jurvainen, Niko Hintikka, Jaakko Suni, Ville Sarja, Tomi Niemikorpi ja Jukka Rautiainen. Valmentajat: Tuomo Säävälä, Veikko Niemikorpi ja Tapio Säävälä. Joukkueenjohtaja: Olli Kivi


title: Grandeville

text: Grandeville on vuonna 2006 Savonlinnassa perustettu elektroninen power-pop -yhtye. Yhtyeen ensimmäinen pitkäsoitto "Verse Drama" ilmestyi 23. toukokuuta 2012.


title: Grandeville

text: Alkuperäiseen kokoonpanoon kuului Jouni Aslak Raatikainen (laulu/kitara), Aki Sihvonen (kitara/taustalaulu), Juho Alanko (basso/taustalaulu), Samuli Rautiainen (koskettimet) ja Eemeli Jaskio (rummut). Kaikki asuivat Savonlinnassa ja yhteisistä soittoympyröistä muodostui kuin itsestään yhtye, joka alkoi toteuttaa hyväntuulisen rock-musiikin perusperiaatteita. Yhtye teki kaksi demoa, joista ensimmäisen, kolmiraitaisen äänitteen, nimellä Ecstasy.


title: Grandeville

text: Grandeville-nimellä julkaistu jälkimmäinen äänite, omakustanteinen Promotional Sounds, sai radiohuomiota sinkkuraidallaan "Fragile". Kappale nousi YleX:n X-ryhmässä aalloille muutaman soittokerran verran. Muutamat nettiradiot sittemmin innostuivat soittamaan koko neljä raitaa käsittävän levyn ympäri useampaankin otteeseen.


title: Grandeville

text: Vuonna 2009 yhtyeen rumpali vaihtui ja jakkaralle istahti Matti Seväkivi. Samana syksynä alkoi pitkäsoiton äänittäminen ja kiivas sovitustyö. Tarkoituksena oli toteuttaa levy, jossa kuuluisi koko sävellyksellinen matka viimeiseltä viideltä vuodelta, parhaista paloista huippuunsa sovitettuna. Kaksi vuotta kestäneet äänitykset uudelleensovituksineen ja uusintaottoineen saatettiin viimein päätökseen keväällä 2011 Finnvox Studioilla. Miksauksen ja masteroinnin otti vastuulleen kitaraa yhtyeessä soittava Aki, jonka työpaikka Finnvox myös on. Levyprosessin aikana yhtyeen saundi muuttui entistä elektronisemmaksi, ja keikoilla nähdään ja kuullaan paljon aiempaan enemmän sähköä.


title: Grandeville

text: Levyn luonteeseen sopivaa nimeä pohdittiin kauan, ja lopulta ratkaisu löytyi näytelmäkirjallisuuden terminologiasta. "Verse Drama" -nimeä kantavan levyn julkaisuun lähti yhteistyökumppaniksi kansainvälinen levy-yhtiö Playground Music ja julkaisupäiväksi tuli 23. toukokuuta 2012. Levyn raidoista jo verkossa ollutta "Take us High"ta seuraamaan viralliseksi singlelohkaisuksi valittiin nopeahko ja melodramaattinen "Mayflower".


title: Lucilo B. Quiambao

text: Lucilo B. Quiambao (s. 30. lokakuuta 1932) on filippiiniläinen roomalaiskatolinen piispa. Hänet vihittiin papiksi Legazpin hiippakuntaan 2. huhtikuuta 1960 ja nimitettiin sen vihkipiispaksi sekä Nabalan titulaaripiispaksi 23. maaliskuuta 1982. Piispaksi vihkiminen seurasi 27. huhtikuuta. Pääkonsekraattorina toimi Jaime Lachica Sin, jota avustivat Teopisto Valderrama Alberto ja Concordio Maria Sarte.


title: Lucilo B. Quiambao

text: Quiambao jäi eläkkeelle 10. joulukuuta 2009.


title: Jan Stefan Gałecki

text: Jan Stefan Gałecki (s. 18. kesäkuuta 1932) on puolalainen roomalaiskatolinen piispa. Hänet vihki papiksi Theodor Bensch 23. kesäkuuta 1957, ja hänet nimitettiin Szczecin-Kamieńin hiippakunnan vihkipiispaksi sekä Maiucan titulaaripiispaksi 4. helmikuuta 1974. Piispaksi vihkiminen seurasi 17. maaliskuuta. Pääkonsekraattorina toimi Stefan Wyszyński, jota avustivat Jerzy Stroba ja Bogdan Marian Wincenty Sikorski.


title: Jan Stefan Gałecki

text: Gałecki jäi eläkkeelle 22. syyskuuta 2007.


title: Diosdado Aenlle Talamayan

text: Diosdado Aenlle Talamayan (s. 19. lokakuuta 1932 Manila) on filippiiniläinen roomalaiskatolinen arkkipiispa. Hänet vihittiin papiksi 30. marraskuuta 1956 ja nimitettiin Tuguegaraon arkkihiippakunnan vihkipiispaksi sekä Girusin titulaaripiispaksi 20. lokakuuta 1983. Piispaksi vihkiminen seurasi 12. tammikuuta 1984. Pääkonsekraattorina toimi Bruno Torpigliani, jota avustivat Teodulfo Sabugal Domingo ja Miguel Gatan Purugganan.


title: Diosdado Aenlle Talamayan

text: Talamayan sai 31. tammikuuta 1986 nimityksen Tuguegaraon arkkipiispaksi, jona hän toimi, kunnes jäi eläkkeelle 15. kesäkuuta 2011.


title: Johnson Toribiong

text: Johnson Toribiong (s. 22. heinäkuuta 1946 Airai) on palaulainen asianajaja, poliitikko ja maan entinen presidentti. Toribiong valittiin presidentiksi marraskuun 2008 presidentinvaalissa. Taiwanin entinen suurlähettiläs Toribiong voitti vaaleissa varapresidentti Elias Camsek Chinin. Toribiongin edeltäjänä toimi kaksi kautta Tommy Remengesau, joka valittiin myös hänen seuraajakseen.


title: Brian Garfield

text: Brian Francis Wynne Garfield (s. 24. huhtikuuta 1924) on yhdysvaltalainen kirjailija, käsikirjoittaja ja muusikko. Hänelle on myönnetty Edgar-palkinto vuonna 1976 jännitysromaanista "Ihmismetsästys" (1975).


title: Brian Garfield

text: Garfield käytti urallaan useita salanimiä


title: Transienttisuojadiodi

text: Transienttisuojadiodit tai ylijännitesuojadiodit ovat elektroniikan nopeasti toimivia puolijohdekomponentteja, jotka toimivat ylijännitesuojina. Ne suojaavat elektronisia laitteita ja piirejä suurilta ja tuhoavilta jännitteiltä. Ylijännitesuojadiodeja on yksi- ja kaksisuuntaisia. Yksisuuntaisissa ylijännitesuojadiodeissa on toiseen suuntaan PN-diodirajapinta. Transzorb ja Transil ovat ylijännitesuojadiodien tuotenimiä. Puhekielessä ylijännitesuojadiodeja kutsutaan usein suomeksikin "transzorbeiksi".


title: Iceberg Slim

text: Iceberg Slim, oikealta nimeltään Robert Beck (4. elokuuta 1918 – 28. huhtikuuta 1992) oli yhdysvaltalainen rikollinen ja kirjailija. 1940- ja 1950-luvuilla hän oli menestyksekäs chicagolainen parittaja, ja häntä pidetäänkin yhtenä tuolloisen alamaailman legendoista. Nimen ”Iceberg” () hän sai kylmän päänsä ja näennäisen tunteettomuutensa ansiosta. Ennen parittajanuraansa hänet tunnettiin nimellä ”Young Blood”.


title: Iceberg Slim

text: Beckin lapsuus oli rikkinäinen. Hänen ollessaan vauva hänen biologinen isänsä lähti ilmoitettuaan haluttomuutensa lapsen kasvatukseen, ja kolmevuotiaana hän kärsi seksuaalisesta hyväksikäytöstä. Äiti, jonka kanssa Beckillä oli läpi elämänsä hyvin rakastavat välit, solmi avioliiton isällisen pesulanpitäjän kanssa ja näitä vuosia Beck muisteli myöhemmin elämänsä onnellisimpina vuosina. Äiti löysi kuitenkin uuden miehen, ja haluton Beck muutti pariskunnan mukana Chicagoon. Uusi avioliitto paljastui pian paitsi onnettomaksi myös väkivaltaiseksi, ja Beck alkoi lyhyiden opiskeluyritystensä aikana ajautua katurikollisuuden pariin.


title: Iceberg Slim

text: 18-vuotiaana Beck päätti ryhtyä parittajaksi. Vaihtelevaa mutta parhaimmillaan hyvin menestyksekästä parittajan uraa hän jatkoi 42-vuotiaaksi, jolloin hän joutui kolmatta kertaa vankilaan. Uransa aikana hän käytti runsaasti huumeita, ja erityisesti kokaiinilla oli häneen hyvin rauhoittava vaikutus. Hän kärsi myös runsaasti julmista painajaisista. Vietettyään koko kymmenen kuukautisen ja viimeisen vankeustuomionsa teräksisessä eristyssellissä, hän teki parannuksen ja muutti Chicagosta Kaliforniaan tapaamaan sairasta äitiään. Äidin kuoleman jälkeen hän päätti ryhtyä kirjailijaksi. Esikoisteos "Parittaja" ilmestyi vuonna 1969.


title: Iceberg Slim

text: "Parittajasta" tuli nopeasti myyntimenestys. Se kuvaa rehellisesti Beckin elämää parittajana, eikä ihaile tai romantisoi chicagolaisen alamaailman kuvioita. Beck muun muassa pohtii, miksi hän päätyi kaduille, vaikka hänen älykkyysosamääräkseen oli testattu 170. Kirja kuvaa varakkuuden, tyylikkyyden ja juhlimisen rinnalla jatkuvaa kiinnijoutumisen pelkoa, huumeriippuvuutta ja väkivallan uhkaa. Parittajan kultaista ohjenuoraa ”parittaja on itse itselleen parasta seuraa” noudattava Iceberg Slim sivuuttaa traumatisoivan lapsuutensa ja kylmän yksinäisyytensä juonittelemalla jatkuvasti työntekijöidensä päiden menoksi ja oman asemansa eduksi. Kirja on käännetty muun muassa saksaksi, ranskaksi, italiaksi, hollanniksi, ruotsiksi, suomeksi ja kreikaksi.


title: Iceberg Slim

text: Iceberg Slim on on saavuttanut kulttisuosion rap- ja hip hop- artistien keskuudessa. Muun muassa Jay-Z, Snoop Dogg ja Icebergilta nimensä lainannut Ice-T pitävät ”"Parittajaa"” afroamerikkalaisen katukirjallisuuden kulmakivenä.


title: Mikko Savolainen

text: Mikko Eino Viljami Savolainen (s. 28. lokakuuta 1933 Hämeenlinna) on pohjoiskarjalainen valokuvaaja, joka tunnetaan yhteiskunnallisesti kantaa ottavista, dokumentaarisista kuvistaan.


title: Mikko Savolainen

text: Valokuvaajana itseoppinut Mikko Savolainen toimi parikymmentä vuotta (1955–1974) poliisina ja rikostutkijana Helsingin rikospoliisissa. Vuonna 1974 hänet valittiin silloisen Pohjois-Karjalan läänin läänintaiteilijaksi, jona toimi vuoteen 1982 saakka kunnes jättäytyi vapaaksi valokuvataiteilijaksi.


title: Mikko Savolainen

text: Mikko Savolaisen kuvausmatkat ovat suuntautuneet paitsi Suomeen ja lähialueille, myös kaukaisiin maailmankolkkiin. Hän havainnoi kameroineen vuonna 1966 Kiinassa kulttuurivallankumousta ja sen vaikutuksia. Itäinen Eurooppa kiinnosti häntä 1990-luvulla: Transilvania 1990, Inkerinmaa 1997, Vepsä 1998, Unkari 1999 ja Tverin Karjala 2000 on nähty Savolaisen silmin monina näyttelyinä ja valokuvateoksina.


title: Metsän keskellä

text: Metsän keskellä on jyväskyläläisen rap-artisti Soul Valpion toukokuussa 2012 julkaistu debyyttialbumi. Levyn tuotannosta vastaa Joniveli.


title: Henry Cosby

text: Henry ”Hank” Cosby (12. toukokuuta 1928 Detroit – 22. tammikuuta 2002 Royal Oak) oli yhdysvaltalainen saksofonisti, levytuottaja ja lauluntekijä.


title: Henry Cosby

text: Cosby kävi Detroitissa Northern High Schoolia ja palveli Korean sodan aikana Yhdysvaltain maavoimissa. Armeijan soittokunnassa hän tapasi saksofonisti Cannonball Adderleyn. Palattuaan Yhdysvaltoihin hän soitti Joe Hunterin jazzyhtyeessä ja teki yhtyeen kanssa tasaisesti nauhoituksia 1950-luvun loppupuolella. Berry Gordy palkkasi Hunterin yhtyeen vuonna 1959 perustamansa Motown-yhtiön vakituiseksi sessioyhtyeeksi. Kokoonpanon nimeksi tuli The Funk Brothers.


title: Henry Cosby

text: Saksofonin soiton lisäksi Cosby alkoi toimia Motownilla tuottajana ja laulunkirjoittajana. Vuonna 1962 hän kirjoitti Little Stevie Wonderin (myöhemmin pelkkä Stevie Wonder) kanssa kappaleen ”Fingertips”, josta tuli 11-vuotiaan muusikkolupauksen läpimurtohitti. Cosby kirjoitti Motown-laulunkirjoittaja Sylvia Moyn kanssa Wonderille useita muitakin kappaleita, muun muassa ”Uptight (Everything’s Alright)”, ”I Was Made to Love Her”, ”My Cherie Amour” ja ”Shoo Bee Doo Bee Da Day”. Muita artisteja, joille Cosby teki musiikkia Motownilla, olivat Marvin Gaye, Gladys Knight, Smokey Robinson, The Jackson 5, The Supremes ja The Temptations.


title: Henry Cosby

text: Cosby työskenteli Motownilla vuoteen 1973 asti, jolloin yhtiö muutti toimipaikkansa Detroitista Los Angelesiin. Hän kuoli vuonna 2002 Royal Oakissa, Michiganissa, 73 vuoden iässä. Viimeisinä vuosinaan hän oli kärsinyt pitkäaikaisesta sairaudesta ja hänen sydämensä oli leikattu useita kertoja.


title: São Paulon obeliski

text: São Paulon obeliski () on obeliski Parque Ibirapuera -puistossa São Paulon kaupungissa São Paulon osavaltiossa Brasiliassa.


title: São Paulon obeliski

text: Obeliski on rakennettu vuonna 1932 tapahtuneen vallankumouksen muistoksi, jossa menehtyi noin 3000 ihmistä. Rakentaminen aloitettiin vuonna 1947 ja obeliski valmistui vuonna 1970. Veistoksen suunnitteli ja veisti italialainen kuvanveistäjä Galileo Ugo Emendabili. Obeliski on valmistettu valkoisesta marmorista ja se on 72 metriä korkea.


title: Sylvia Moy

text: Sylvia Rose Moy (1938 – 15. huhtikuuta 2017 Dearborn, Michigan) oli yhdysvaltalainen lauluntekijä, joka tunnettiin ennen kaikkea Motown-yhtiön taustavaikuttajana.


title: Sylvia Moy

text: Moy varttui Detroitissa yhdeksänlapsisessa perheessä ja sai koulutuksen klassiseen pianonsoittoon. 1960-luvulla hän pääsi Motown Recordsille tuottajaksi ja lauluntekijäksi. Hän kirjoitti Henry Cosbyn kanssa Stevie Wonderille kappaleet ”Uptight (Everything’s Alright)” ja ”My Cherie Amour”. Myös Marvin Gayen vuoden 1965 hitti ”It Takes Two” on hänen kirjoittamansa. Myöhemmällä urallaan hän muun muassa sävelsi tunnusmusiikin televisiosarjoihin "Blossom", "The Wonder Years" ja "Growing Pains".


title: Sylvia Moy

text: Moy sai 20 Broadcast Music Incorporatedin BMI Awardia ja oli kuudesti Grammy-ehdokkaana. Hänet valittiin vuonna 2006 Songwriters Hall of Fameen.


title: Andrea Libman

text: Andrea Libman (s. 19. heinäkuuta 1984 Toronto, Ontario, Kanada) on kanadalainen ääninäyttelijä ja entinen lapsinäyttelijä.


title: Andrea Libman

text: Libman aloitti lapsinäyttelijänä vuonna 1991 televisioelokuvan "" myötä. Sittemmin hän esiintyi televisiosarjoissa "Kuuma piiri", "Highlander", "Salaiset kansiot" ja "The Odyssey". Näiden lisäksi Libman teki elokuvarooleja muun muassa "The Lotus Eatersiin", "Pikku naisia" ja "Susie Q".


title: Andrea Libman

text: Vuodesta 1994 lähtien Libman on tehnyt myös äänirooleja. Hän aloitti ääninäyttelemisen tekemällä alkuperäisten ääniroolien ohella myös dubbauksia animeen, kuten "Dragon Ball", "" ja "Dragon Ball Z". 1990-luvun lopulla Libmania kuultiin animaatioissa, kuten "ReBoot" ja "Sabrina". 2000-vuosikymmenelle saapuessa Libman sai ensimmäisen pääroolinsa animaatiosarjassa "Dragon Tales", jota esitettiin vuosina 1999–2005. Samalla hän teki vierasrooleja "iin" ja "Catscratchiin". "Dragon Talesin" jälkeen Libman oli mukana useissa My Little Pony animaatioelokuvissa vuosina 2005–2006, kunnes äänitti pääroolia "Monster Buster Clubissa". Libmanilla oli myöhemmin vuosina 2011–2012 vakituinen äänirooli "Strawberry Shortcake's Berry Bitty Adventuresissa". Samalla hän äänitti myös "" sarjaa.


title: Sam Coslow

text: Sam Coslow (27. joulukuuta 1902 New York – 2. huhtikuuta 1982 New York) oli yhdysvaltalainen teatteri- ja elokuvamusiikin säveltäjä ja sanoittaja. Hän aloitti 1920-luvulla Broadway-säveltäjänä ja siirtyi vuonna 1929 Hollywoodiin, jossa hän kirjoitti musiikkia elokuviin. 1930-luvulla hän teki Arthur Johnstonin kanssa kappaleita useisiin Bing Crosbyn elokuviin.


title: Sam Coslow

text: Coslow alkoi kirjoittaa kappaleita pian high schoolista päästyään. Hän sanoitti 1920-luvulla kappaleita Broadway-näytelmiin, muun muassa vuoden 1924 "Artists and Models" -revyyhyn. Hän perusti säveltäjä Larry Spierin kanssa musiikkikustantamo Spier & Coslow Music Companyn. Paramount Pictures osti yhtiön vuonna 1929, ja Spier ja Coslow muuttivat Hollywoodiin. Spier jatkoi uraansa kustantajana, ja Coslow ryhtyi kirjoittamaan lauluja Paramountin elokuviin. Coslow’n ensimmäinen Paramount-elokuva oli vuoden 1929 "The Dance of Life", johon hän kirjoitti Leo Robinin ja Richard Whitingin kanssa muun muassa kappaleen ”True Blue Lou”. Seuraavana vuonna sai ensi-iltansa "Honey", joka sisälsi Coslow’n ja W. Frank Harlingin kirjoittaman kappaleen ”Sing You Sinners”.


title: Sam Coslow

text: Uransa merkittävimmän yhteistyökumppanin Coslow sai vuonna 1931 säveltäjä Arthur Johnstonista. Miehet tekivät kappaleita laulaja-näyttelijä Bing Crosbyn elokuvaan "Viimeinen mahdollisuus" (engl. "One More Chance"), joka sisälsi heidän ensimmäisen suuren hittinsä ”Just One More Chance”. Coslow ja Johnston kirjoittivat musiikin myös Cosbyn elokuviin "College Humor" ja "Too Much Harmony". Muita Coslow’n ja Johnstonin kirjoittamia menestyskappaleita ovat ”Thanks” (1933), ”The Day You Came Along” (1933), ”Learn to Croon” (1933), ”Moon Song” (1933), ”Cocktails for Two” (1934) ja ”My Old Flame”. Coslow työskenteli jonkin aikaa myös Metro-Goldwyn-Mayerille, säveltäen ja sanoittaen muun muassa kappaleen ”I’m in Love with the Honorable Mr. So and So” vuoden 1939 elokuvaan "Society Lawyer".


title: Sam Coslow

text: Vuonna 1940 Coslow perusti Herbert Millsin ja James Rooseveltin kanssa RCM Productions -yhtiön, joka valmisti musiikillisia lyhytfilmejä vasta keksitylle Panoram-filmijukeboksilaitteelle. Laite toimi jukeboksin tapaan kolikoilla ja sillä pystyi katselemaan ja kuuntelemaan lyhytfilmejä erilliseltä ruudulta. Coslow tuotti ja kirjoitti musiikin vuoden 1943 lyhytelokuvaan "Heavenly Music", joka voitti parhaan kaksikelaisen lyhytelokuvan Oscar-palkinnon. Hän tuotti myös kaksi kokopitkää elokuvamusikaalia, "Kohti tähtiä" (engl. "Out of This World", 1945) ja "Copacabana" (1947). Vuosina 1954–1955 hän asui Lontoossa ja kirjoitti teatteri- ja elokuvamusiikkia.


title: Sam Coslow

text: Laulunkirjoittajauransa lopetettuaan Coslow jatkoi musiikinkustantajana. Eläkkeelle jäätyään hän muutti Floridaan. Hän kuoli New Yorkissa huhtikuussa 1982, 79-vuotiaana.


title: Ahola (yhtye)

text: AHOLA on suomalainen rockyhtye. Yhtye on perustettu vuonna 2011 ja sen muodostavat laulaja-kitaristi Jarkko Ahola, soolokitaristi Antti Karhumaa, basisti Jari Laitinen ja rumpali Antti Mäkelä.


title: Ahola (yhtye)

text: Englanninkielistä musiikkia soittavan yhtyeen esikoisalbumi "Stoneface" julkaistiin huhtikuussa 2012. Albumi nousi viikolla 18/2012 Suomen virallisen albumilistan sijalle 41.


title: Ahola (yhtye)

text: AHOLAn toinen albumi "Tug of War" julkaistiin maaliskuussa 2014. Albumi oli Suomen virallisella albumilistalla kaksi viikkoa, sijalla 14 viikolla 13/2014 ja sijalla 46 viikolla 14/2014. Ennen albumin julkaisua siltä julkaistiin tammikuussa kappale ”Road of Creation” ja helmikuussa kappale ”Still Metal”.


title: Voltron Force

text: Voltron Force on Kickstart Productionsin ja Classic Median tuottama yhdysvaltalainen 26-osainen piirrossarja, jota esitettiin ensi kerran Yhdysvalloissa vuonna 2011. Sarjaa esitettiin Yhdysvalloissa Nicktoonsilla. Sarja on jatkoa alkuperäiselle "" animaatiosarjalle. Uuden tunnusmusiikin loi Swizz Beatz.


title: Voltron Force

text: Voltron Force -ryhmä oli hajonnut vuosien jälkeen, kun Ilmavoimien kenraaliluutnantti Wade määräsi Voltron robotin kieltoon. Lance kuitenkin värvää kaksi nuorta kadettia herättääkseen vanhan ryhmänsä takaisin henkiin. Daniel ja Vince saavat tehtäväkseen varastaa Waden rintamerkin, joka sisältää avaimet Voltronin mekaanisiin leijoniin. Vanha ryhmä kokoontuu takaisin Arus-planeetalle, jossa Daniel ja Vince saavat kolmannen kadetin ryhmäänsä Alluran siskon tyttären Larminan. Pian ryhmä saa tietää, että entisen prinssin ja nykyisen kuninkaan Lotorin on herättänyt henkiin Maahox-tiedemies. Lotor yrittää uuden pimeän energian avulla valloittaa maailmankaikkeuden ja tuhota Voltronin lopullisesti.


title: Molukkienkanahaukka

text: Molukkienkanahaukka ("Accipiter meyerianus") on haukkojen heimoon kuuluva petolintu, jota tavataan Indonesiassa, Papua-Uudessa-Guineassa ja Salomonsaarilla. Tämän lajin epäillään olevan kanahaukan lähin sukulainen yhdessä madagaskarinkanahaukan kanssa. Näiden lajien uskotaan erkautuneen viimeisten jääkausien aikana.


title: Molukkienkanahaukka

text: Molukkienkanahaukka on kanahaukan kokoinen ja väritykseltään lähes mustavalkoinen. Sen elinpiiriä ovat subtrooppiset ja trooppiset alavat metsät ja vuoristometsät 2 700 metrin korkeuteen. Se painaa keskimäärin 815 grammaa ja sukupuolet ovat erikokoiset koiraiden ollessa noin 3/4 naaraiden mitoista.


title: Molukkienkanahaukka

text: Molukkienkanahaukkojen lukumääräksi on arvioitu 1000 - 10 000 yksilöä. Kannan uskotaan olevan pienentymässä, mutta ei uhanalainen.


title: Viidakkolintuhaukka

text: Viidakkolintuhaukka ("Accipiter castanilius") on haukkojen heimoon kuuluva lintu. Sitä tavataan Länsi-Afrikan maista Angolassa, Kamerunissa, Keski-Afrikan tasavallassa, Kongossa, Kongon demokraattisessa tasavallassa, Päiväntasaajan Guineassa, Gabonissa, Nigeriassa ja Ugandassa.


title: Viidakkolintuhaukka

text: Sen elinpiiriä ovat subtrooppiset ja trooppiset kosteat alavat metsät. Se painaa keskimäärin 159,25 grammaa. Sen uhkana on elinalueiden häviäminen, ja kannan arvioidaan olevan pienenemässä.


title: Viidakkolintuhaukka

text: Sillä on kaksi alalajia:


title: Samsung Galaxy S III

text: Samsung" "Galaxy S III (i9300) on korealaisen Samsungin valmistama älypuhelin. Se tuli myyntiin Suomen markkinoille 29. toukokuuta 2012. Mallista on useita eri versioita, vain tietyt versiot tukevat 4G-verkkoja (esimerkiksi i9305). Galaxy S III on Samsungin aikaisemman Galaxy S II:n seuraaja.


title: Samsung Galaxy S III

text: Julkaisuhetkellä puhelimeen asennettu Android-käyttöjärjestelmän versio oli 4.0 (ICS). Myöhemmin valmistettuihin yksilöihin asennettiin sen hetkinen uusin versio. Talvella 2013 jakelussa oli versio 4.1.2 (JB). Laitteessa valmiina olevien sovellusten lisäksi siihen on saatavilla tuhansia sovelluksia Google Playsta.


title: Samsung Galaxy S III

text: Puhelimen näyttö on monikosketusta tukeva kapasitiivinen HD Super AMOLED (PenTile) -kosketusnäyttö, resoluutio on 1280×720 toistaen 16 miljoonaa väriä. Näytön pinta on Corning Gorilla 2 -lasia ja puhelimen kuoret muovia. Prosessori on 1,4 gigahertsin kellotaajuudella käyvä Exynos-neliydinprosessori. Keskusmuistin määrä on 1 gigatavu. Kameran kennon tarkkuus on 8 megapikseliä, ja sillä voi kuvata 1080p-videokuvaa. Puhelinmalli käyttää micro-SIM -korttia.


title: Samsung Galaxy S III

text: Galaxy S III -mallia on myyty noin 40 miljoonaa kappaletta, millä määrällä se sijoittui sijalle 18 The Telegraph -lehden syksyn 2013 katsauksessa kaikkien aikojen myydyimmistä matkapuhelimista.


title: Järvelä (täsmennyssivu)

text: Järvelä voi tarkoittaa seuraavia:


title: Charles Pitts

text: Charles ”Skip” Pitts (7. huhtikuuta 1947 – 1. toukokuuta 2012) oli yhdysvaltalainen soul- ja blueskitaristi. Hänen omaperäinen ”wah-wah”-tyylinsä tunnetaan laajalti, erityisesti Isaac Hayesin säveltämällä vuoden 1971 elokuvan "Shaft – kivikova dekkari" nimikappaleella. Häntä pidetään yleisesti yhtenä soul-, R&B- ja funk-kitaran luojista.


title: Charles Pitts

text: Pitts aloitti musiikin parissa ammattimaisesti 1960-luvulla ja teki 30-vuotisen uran Isaac Hayesin kanssa. Pitts sairasti syöpää, ja sen ohella hänellä oli muita sairauksia.


title: New Super Mario Bros. 2

text: New Super Mario Bros. 2 on Nintendon kehittämä ja vuonna 2012 julkaisema kaksiulotteinen tasohyppelyvideopeli Nintendo 3DS -käsipelikonsolille. Peli julkistettiin Nintendo Direct -presentaatiossa huhtikuussa 2012. Peli on suoraa jatkoa vuonna 2006 ilmestyneelle "New Super Mario Bros.ille". "New Super Mario Bros. 2":n juoni on Mario-pelille perinteinen: Koopalingit kidnappaavat prinsessa Peachin ja Mario ja Luigi lähtevät pelastamaan häntä.


title: New Super Mario Bros. 2

text: "New Super Mario Bros. 2" on edeltäjiensä tavoin tyypillinen 2D-tasohyppely, jossa pelaajan pitää päästä kentän alusta loppuun varoen samalla vihollisia ja esteitä. Pelissä on vanhoja lisävoimia, kuten Fire Mario sekä Raccoon Mario., sekä uutena lisävoimana tulee Gold Mario, joka osaa muuttaa tiiliä ja vihollisia kultakolikoiksi heittelemällä kultapalloja. Peli sisältää myös moninpelitilan, jossa kaksi pelaajaa voi pelata samaan aikaan kentillä ja tehdä yhteistyötä.


title: New Super Mario Bros. 2

text: "New Super Mario Bros. 2":ssa on uusi pelitila, "Coin Rush", jossa pelaajan pitää kerätä kolmessa eri kentässä kolikoita mahdollisimman paljon. Jokaisessa kentässä on vain 100 sekuntia aikaa. Tuloksia voi jakaa muille Street Pass-toiminnon avulla.


title: Miranda Saarentaus

text: Miranda Saarentaus (s. 1957) on suomalainen budo-opettaja. Saarentaus on aloittanut aikidon harjoittelun Meido-Kanin aikidojaoksessa syksyn 1972 peruskurssilla. Saarentaus graduoi aikikai-aikidossa shodanin eli 1. danin helmikuussa 1977, kaksikymmenvuotiaana. Kagami-sensei myönsi Endo-sensein suosituksesta Saarentaukselle 6. danin tammikuussa 2009. Saarentaus perusti yhdessä Heikki Pokelan ja Tuula Laisin kanssa kesällä 1998 oman aikidoseuran Akarin Tikkurilaan. Seurassa on nykyään noin 100 aktiivijäsentä joista 1/5 junioreja.


title: Risto Lehtonen

text: Risto Lehtonen (s. 1948 Jyväskylä) on suomalainen yhteiskuntatilastotieteilijä ja Helsingin yliopiston yhteiskuntatilastotieteen professori.


title: Risto Lehtonen

text: Lehtonen valmistui ylioppilaaksi 1967 Jyväskylän lyseosta. Sen jälkeen hän aloitti yliopisto-opinnot pääaineenaan tilastotiede. Hän valmistui 1976 filosofian maisteriksi ja lisensiaatiksi 1982 Jyväskylän yliopistosta. Tohtoriksi hän väitteli Jyväskylän yliopistossa 1991.


title: Risto Lehtonen

text: Lehtonen on työskennellyt 1981-1995 Kansaneläkelaitoksessa tutkijana ja tutkimuspäällikkönä. Vuosina 1996-2001 hän toimi Tilastokeskuksessa tieteellisenä johtajana sekä Elinolot-tilastoyksikön tilastojohtajana. Sittemmin hän on toiminut osa-aikaisesti Kelan tutkimusprofessorina.


title: Risto Lehtonen

text: Virastojen lisäksi Risto Lehtonen on toiminut erilaisissa tehtävissä eri yliopistoissa. Hänet nimitettiin 1994 Jyväskylän yliopistoon tilastotieteen dosentiksi ja Helsingin yliopiston sosiaalipolitiikan dosentiksi.


title: Risto Lehtonen

text: Lehtonen toimi 2001-2005 Jyväskylän yliopiston matematiikan ja tilastotieteen laitoksella survey-metodologian ja tilastotoimen määräaikaisena professorina. Vuosina 2008-2012 hän toimi yhteiskuntatilastotieteen määräaikaisena professorina Helsingin yliopistossa.


title: Risto Lehtonen

text: Tilastotieteilijänä Lehtosen erityisalueita ovat esimerkiksi pienalue-estimointi, survey-otanta sekä monimutkaisten survey-aineistojen analyysi.


title: Risto Lehtonen

text: "Survey-metodologia" tarkoittaa erilaisia empiiris-kvantitatiivisen tutkimuksen menetelmiä, joita käytetään eri tieteenalojen tutkimuksessa. Lisäksi niitä voidaan soveltaa tilastotoimen alalla sekä suunnittelu- ja päätöksentekojärjestelmien apuna valtionhallinnossa, kuntasektorilla ja yritystoiminnassa. Lehtonen on tutkimuksessa erikoistunut survey-metodiikan tilastotieteellisen puoleen. Tilastotieteessä survey-metodologia kattaa osa-alueina mm. otantateorian, puuttuvien tietojen hallinnan menetelmiä, äärellisiä perusjoukkoja koskevat estimointimenetelmät sekä mutkikkaisiin tutkimus- ja otanta-asetelmiin perustuvien aineistojen erilaiset estimointi- ja analyysimenetelmät. Lehtosen aloittaessa professorina Jyväskylässä 2001 hän osallistui yhteistyössä Montrealin yliopiston ja Tilastokeskuksen kanssa toteutettuun survey-metodiikkaan liittyneeseen kansainväliseen tutkimusprojektiin, jossa tutkittiin, kuinka eri rekisterilähteistä saatava lisäinformaatio tuodaan mukaan arviointiprosessiin erilaisten tilastollisten menetelmien avulla.


title: Risto Lehtonen

text: Otos-perusteista pienalue-estimointia Lehtonen tutki vuosina 2001-2004 EU:n 5. puiteohjelmaan sisältyneen Eurarea-projektin piirissä.


title: Risto Lehtonen

text: Tutkimustoiminnan ohessa professori Lehtonen on osallistunut laajemminkin kansainväliseen tutkimusyhteistyöhön. Hän on toiminut survey-metodiin erikoistuneen balttilais-ukrainalais-pohjoismaisen tilastotieteellisen arviointikomitean jäsenenä.


title: Saksan valtiopäivätalon tuhopoltto

text: Saksan valtiopäivätalon tuhopoltto ( ) oli 27. helmikuuta 1933 tapahtunut tuhopoltto, joka vaurioitti pahasti Saksan valtiopäivätaloa Berliinissä. Tapahtuma oli historiallisesti merkittävä, sillä siitä tuli käännekohta Weimarin tasavallan poliittisen järjestelmän luhistumisessa natsi-Saksan diktatuurin tieltä. Vain kuukautta aiemmin Saksan hallitukseen Adolf Hitlerin johdolla nousseet natsit syyttivät tuhopoltosta valtiojärjestystä vastaan tähdättyä kommunistien salaliittoa ja kykenivät tämän varjolla aloittamaan aivan valtiopäivävaalien alla hyökkäyksen kommunistista puoluetta vastaan. Pian he saivat toteutetuksi lakiuudistuspaketin, joka johti kansalaisoikeuksien rajoituksiin, muiden puolueiden kieltämiseen ja lopulta täydellisen diktatuurin rakentamiseen.


title: Saksan valtiopäivätalon tuhopoltto

text: Tuhopoltosta otettiin kiinni hollantilainen kommunisti Marinus van der Lubbe, joka myöhemmin todettiin syylliseksi, tuomittiin kuolemaan ja teloitettiin. Muut vapautettiin. Yhä kiistellään siitä, sytyttikö hän tosiaan rakennuksen yksin. Van der Lubben oikeudenkäynnin yhteydessä syytettiin salaliitosta tuhopolttoon neljää muuta kommunistia, joista kolme oli bulgarialaisia – tunnetuimpana Georgi Dimitrov –, mutta heidät todettiin todisteiden puutteessa syyttömiksi ja karkotettiin Neuvostoliittoon.


title: John Moyer

text: John Moyer (s. 30. marraskuuta 1973) on yhdysvaltalainen basisti, joka soittaa alternative metal -yhtyeessä Disturbed. Moyer on lisäksi yhtyeen taustalaulaja. Hän tuli yhtyeeseen mukaan kolmannella studioalbumilla "Ten Thousand Fists". Moyer korvasi yhtyeen edellisen basistin Steve ”Fuzz” Kmakin. Moyer on ollut mukana jo kolmella Disturbed-yhtyeen albumilla. Myös Adrenaline Mob on ilmoittanut kiinnittävänsä Moyerin kokoonpanoonsa.


title: John Moyer

text: Moyer syntyi El Pasossa Teksasissa. Moyer soitti nuorempana Soak ja The Union Underground -nimisissä yhtyeissä. Hän opettaa Natural Ear Music -koulussa Austinin kaupungissa Teksasissa. Siellä hän työskentelee nuorien yhtyeiden kanssa.


title: John Moyer

text: Aiemmin Moyerilla oli Trabenin kanssa endorsement-sopimus, mutta nykyään hän käyttää B. C. Richin bassoa ja Kustomin vahvistimia.


title: Matti Joensuu (aikidoka)

text: Matti Joensuu (s. 1958) on suomalainen budo-opettaja. Joensuu on aloittanut aikidon harjoittelun Meido-Kanin aikidojaoksessa kevään 1979 peruskurssilla. Joensuulle on myönnetty aikikai-aikidossa 6. dan.


title: Huuhkajanpaasisammal

text: Huuhkajanpaasisammal ("Schistidium robustum", (Nees & Hornsch.) H.H. Blom) on lehtisammallaji, joka kuuluu paasisammalten ("Schistidium") sukuun ja kivisammalten heimoon ("Grimmiaceae"). Lajia tavataan maan pohjoisosan lauhkean ja viileän vyöhykkeen mereisillä alueilla. Suomessa laji on harvinainen ja elinvoimainen. Sen kasvupaikkoja tunnetaan 5–6 maakunnasta Varsinais-Suomesta Enontekiön Lappiin. Huuhkajanpaasisammal kasvaa kalkkipitoisilla kallioilla ja lohkareilla, rantakallioilla, metsien kallioilla ja kivillä, joskus myös betonilla.


title: Piekananpaasisammal

text: Piekananpaasisammal ("Schistidium poeltii", H.H. Blom) on lehtisammallaji, joka kuuluu paasisammalten ("Schistidium") sukuun ja kivisammalten heimoon ("Grimmiaceae"). Lajia tavataan Euroopan, Grönlannin ja Koillis-Kanadan pohjoisilla mereisillä alueilla. Suomessa piekananpaasisammalta esiintyy harvinaisena Enontekiön luoteisosan tuntureilla, mistä se on löydetty ainakin kahdesta paikasta. Laji kasvaa tunturikankailla kivenlohkareilla. Aiemmin se on arvioitu puutteellisesti tunnetuksi, vuodesta 2010 uhanalaiseksi.


title: Pärskesammal

text:
Pärskesammal ("Eremonotus myriocarpus", (Carrington) Pearson tai "Anastrophyllum myriocarpum", (Carrington) R.M. Schust. ex Váňa) on maksasammallaji, joka kuuluu hopeasammalten heimoon ("Gymnomitriaceae") tai korvasammalten heimoon ("Jungermanniaceae").
Pärskesammal on hyvin pieni, punertavan tai ruskehtavan tummanvihreä. Se muistuttaa hopeasammalia. Sen kylkilehdet ovat vartta vasten painuneita ja sillä ei ole vatsalehtiä. Lehdet ovat pihtimäisiä ja niissä on kaksi teräväkärkistä liuskaa.


title: Pärskesammal

text: Sen levinneisyysaluetta ovat vuoristot Euroopassa ja Japanissa. Euroopassa sitä kasvaa muun muassa Alpeilla, Pyreneillä ja Skandeilla. Suomessa laji on harvinainen ja on löydetty vain kahdesta paikasta Enontekiön Kilpisjärvellä.


title: Pärskesammal

text: Pärskesammal kasvaa märillä kalkkikivikallioilla ja -kivillä virtaavien vesien ja vesiputousten pärskeisillä reunoilla. Pärskesammal on nykyisin erittäin uhanalainen Suomessa.


title: Chris Brunt

text: Christopher Brunt (s. 14. joulukuuta 1984 Belfast, Pohjois-Irlanti) on pohjoisirlantilainen jalkapalloilija, joka pelaa tällä hetkellä Englannin Valioliigan West Bromwich Albionissa ja on myös joukkueen kapteeni. Bruntin pelipaikka on tavallisesti vasen laitalinkki.


title: Chris Brunt

text: Ammattilaisuransa Brunt aloitti Middlesbroughissa, jonka ykkösjoukkueeseen hän ei kuitenkaan onnistunut pääsemään. Kunnolla Bruntin ura pääsi vauhtiin vasta hänen siirryttyä Sheffield Wednesdayn riveihin keväällä 2004. Kolme vuotta myöhemmin hän siirtyi West Bromwichin joukkueeseen, jonka kapteeniksi Brunt nostettiin tammikuussa 2011.


title: Chris Brunt

text: Pohjois-Irlannin joukkueessa Brunt on pelannut 65 A-maaottelua ja tehnyt niissä kolme maalia.


title: Tom Hiddleston

text: Thomas William ”Tom” Hiddleston (s. 9. helmikuuta 1981 Westminster, Lontoo, Yhdistynyt kuningaskunta) on brittiläinen Golden Globe -palkittu teatteri-, elokuva-, televisio- ja radionäyttelijä. Hän näytteli vuonna 2011 elokuvassa "Thor" nimikkohahmo Thorin veljeä Lokia. Samana vuonna hän esiintyi Steven Spielbergin elokuvassa "Sotahevonen" (2011) sekä Woody Allenin elokuvassa "Midnight in Paris" (2011), jossa hän näytteli kirjailija F. Scott Fitzgeraldia. Lisäksi Tom Hiddleston esiintyi elokuvassa "Syvänsininen meri" yhdessä näyttelijä Rachel Weiszin kanssa. Hiddleston on uusinut roolinsa Lokina elokuvissa "The Avengers" (2012), "" (2013), "" (2017), "" (2018) ja "" (2019).


title: Tom Hiddleston

text: Hiddleston näytteli pääosaa brittiläis-yhdysvaltalaisessa televisiosarjassa "Yövahti", josta hänet palkittiin parhaan miespääosan Golden Globella.


title: Tom Hiddleston

text: Tom Hiddleston syntyi Lontoossa vuonna 1981. Hänen äitinsä Diana Patricia (omaa sukuaan Servaes) on kotoisin Suffolkista, kun taas isä James Norman on kotoisin Greenockista, Skotlannista. Hiddleston on perheen kolmesta lapsesta keskimmäinen. Myös hänen pikkusiskonsa Emma on näyttelijä. Varhaiset vuotensa Hiddleston asui Wimbledonissa, mutta Hiddlestonin täyttäessä kymmenen vuotta perhe muutti Oxfordiin. 13-vuotiaana Hiddleston päätti haluavansa näyttelijäksi. Samoihin aikoihin Hiddlestonin vanhemmat erosivat. Myöhemmin hän on sanonutkin innostuneensa näyttelyharrastuksesta osittain siksi, että se oli rentouttavaa kotioloihin verrattuna. Tom Hiddleston on opiskellut näyttelemistä ensin Oxfordin Dragon Schoolissa ja myöhemmin Cambridgen yliopistossa.


title: Joseph Amangi Nacua

text: Joseph Amangi Nacua (s. 5. tammikuuta 1945) on filippiiniläinen roomalaiskatolinen piispa. Hänestä tuli kapusiinien jäsen 16. syyskuuta 1967, ja hän sai pappisvihkimyksensä 26. kesäkuuta 1971. Hänet nimitettiin Ilaganin hiippakunnan johtoon 10. kesäkuuta 2008. Piispaksi vihkiminen seurasi 19. elokuuta. Pääkonsekraattorina toimi Diosdado Aenlle Talamayan, jota avustivat Romulo Geolina Valles ja Julius Sullan Tonel. Nacua asetettin virkaansa 9. syyskuuta.


title: Sergio Lasam Utleg

text: Sergio Lasam Utleg (s. 11. syyskuuta 1943) on filippiiniläinen roomalaiskatolinen arkkipiispa. Hänet vihittiin papiksi Tuguegaraon hiippakuntaan 30. maaliskuuta 1968 ja nimitettiin Ilaganin hiippakunnan koadjuuttoripiispaksi 10. helmikuuta 1997. Piispaksi konsekroinnin suoritti 17. maaliskuuta Gian Vincenzo Moreni, jota avustivat Diosdado Aenlle Talamayan ja Miguel Gatan Purugganan.


title: Sergio Lasam Utleg

text: Utlegista tuli Ilaganin piispa 26. heinäkuuta 1999. Hänet nimitettiin 13. marraskuuta 2006 Laoagin piispaksi ja 15. kesäkuuta 2011 Tuguegaraon arkkipiispaksi.


title: Corsier-sur-Vevey

text: Corsier-sur-Vevey on kunta Sveitsissä, Vaud’n kantonissa. Se on 6,75 neliökilometrin laajuinen, ja siellä oli 3 249 asukasta vuonna 2010.


title: Corsier-sur-Vevey

text: Kunnan tunnetuin nähtävyys on sen hautausmaa, jolle on haudattu Charlie Chaplin ja James Mason.


title: Corsier-sur-Vevey

text: Corsier-sur-Veveyn alkuperää ei tiedetä. Kylää kutsuttiin 1100-luvulla kuitenkin nimellä Corsiacum. Savoijin kuningashuone kiinnostui kylän kirkosta 1300- ja 1400-luvuilla, ja sitä muun muassa suurennettiin. Taloudellisten syiden takia Corsier-sur-Veveyn kunta myi 1800-luvun lopulla Genevejärven rannalla sijaineet alueensa Veveyn kunnalle.


title: Francisco Gil Hellín

text: Francisco Gil Hellín (s. 2. heinäkuuta 1940 Murcia) on espanjalainen roomalaiskatolinen arkkipiispa. Hänet vihittiin papiksi 21. kesäkuuta 1964 ja nimitettiin Paavillisen perheneuvoston sihteeriksi sekä Citiumin titulaaripiispaksi 3. huhtikuuta 1996. Piispaksi konsekroinnin suoritti 1. kesäkuuta Alfonso López Trujillo, jota avustivat Giovanni Battista Re ja Agustín García-Gasco y Vicente.


title: Francisco Gil Hellín

text: Gil Hellín sai 28. maaliskuuta 2002 nimityksen Burgosin arkkipiispaksi.


title: Francisco Gil Hellín

text: Gil Hellín sai tohtorinarvon teologiassa Navarran yliopistosta vuonna 1975.


title: Friedel–Crafts-alkylointi

text: Friedel–Crafts-alkylointi on aromaattisen yhdisteen alkylointireaktio. Reaktio on saanut nimensä kehittäjiensä ranskalaisen kemistin Charles Friedelin ja yhdysvaltalaisen kaivosinsinöörin ja kemistin James Craftsin mukaan, jotka löysivät reaktion vuonna 1877.


title: Friedel–Crafts-alkylointi

text: Friedel–Crafts-alkylointi on tyypiltään elektrofiilinen aromaattinen substituutioreaktio. Reaktiossa aromaattisen nukleofiilisen renkaan vetyatomi korvautuu elektrofiilisella karbokationilla. Alkylointiin käytetään tyypillisimmin alkyylihalogenideja, erityisesti alkyyliklorideja, alkoholeja tai alkeeneja. Friedel–Crafts-alkylointi vaatii katalyytiksi Lewis-hapon ja usein käytetään alumiinikloridia. Myös muita Lewis-happoja, kuten rauta(III)kloridia, antimonipentafluoridia, tina(IV)kloridia, titaanitetrakloridia tai booritrifluoridia voidaan käyttää. Reaktion ensimmäisessä vaiheessa katalyytti muodostaa alkyloivan yhdisteen kanssa kompleksin, joka hajoaa karbokationiksi. Karbokationi on elektrofiilinen ja liittyy aromaattiseen renkaaseen, jolloin muodostuu sykloheksadienyliumkationi. Hyvin heikkokin emäs voi poistaa kationista protonin, jolloin muodostuu alkyloitu tuote.


title: Friedel–Crafts-alkylointi

text: Friedel–Crafts-alkylointia käytetään teollisuudessa muun muassa etyylibentseenin valmistamiseen bentseenistä ja eteenistä käyttäen katalyyttinä alumiinikloridia. Etyylibentseeniä käytetään paljon styreenin valmistukseen. Muita teollisesti merkittäviä alkylointeja ovat kumeenin valmistus propeenista ja bentseenistä ja resorsinolin valmistus propeenista ja m-di-isopropyylibentseenistä.


title: Friedel–Crafts-alkylointi

text: Friedel–Crafts-alkyloinnissa on muutamia ongelmia, jotka rajoittavat sen käytettävyyttä. Metaohjaavat, elektroneja puoleensa aromaattisesta renkaasta vetävät substituentit, kuten nitro- tai halogeeniryhmät alentavat aromaattisten yhdisteiden reaktiivisuutta. Esimerkiksi nitrobentseeni ei reagoi Friedel–Crafts-alkyloinnilla. Toinen ongelma on liiallinen substituutio. Alkyloidut tuotteet ovat reaktiivisempia kuin alkyloimattomat lähtöaineet ja tuotteeksi saadaan usein useasta kohdasta alkyloituja yhdisteitä. Tätä voidaan vähentää sekoituksella ja suorittamalla reaktio heterogeenisesti käyttäen samaa liuotinta sekä katalyytille että aromaattiselle hiilivedylle.


title: Friedel–Crafts-alkylointi

text: Kolmas ongelma on karbokationin toisiintuminen. Primäärisistä ja sekundäärisitä alkoholeista ja alkyylihalideista muodostuneet karbokationit toisiintuvat hyvin helposti stabiilimmiksi tertiäärisiksi karbokationeiksi, jolloin tuotteeksi muodostuu haarautuneita alkyyliryhmiä sisältäviä yhdisteitä.


title: Sebastian Kallupura

text: Sebastian Kallupura (s. 14. heinäkuuta 1953) on intialainen roomalaiskatolinen piispa. Hänet vihittiin papiksi Patnan hiippakuntaan 14. toukokuuta 1984 ja nimitettiin Buxarin hiippakunnan johtoon 7. huhtikuuta 2009. Piispaksi konsekroinnin suoritti 21. kesäkuuta William D'Souza, jota avustivat Victor Henry Thakur ja Julius Marandi.


title: Robin (nimi)

text: Robin on englantilaisperäinen, myös Alankomaissa ja Ruotsissa esiintyvä etunimi, Robert-nimen muunnelma. Se on alun perin miehen nimi, mutta esiintyy nykyään myös naisilla.


title: Robin (nimi)

text: Suomessa nimi Robin on kesäkuuhun 2016 mennessä annettu noin 2960 miehelle ja noin 40 naiselle. Hieman yli puolet heistä on syntynyt 1980- ja 1990-luvuilla. Robinin nimipäivä on suomenruotsalaisen ja vuodesta 2015 lähtien myös suomenkielisen kalenterin mukaan 7. kesäkuuta.


title: Victor Henry Thakur

text: Victor Henry Thakur (s. 1. heinäkuuta 1954) on intialainen roomalaiskatolinen arkkipiispa. Hänet vihittiin papiksi Muzaffarpurin hiippakuntaan 3. toukokuuta 1984 ja nimitettiin Bettiahin hiippakunnan johtoon 27. kesäkuuta 1998. Piispaksi vihkiminen seurasi 11. marraskuuta. Pääkonsekraattorina toimi Telesphore Placidus Toppo, jota avustivat John Baptist Thakur ja Joseph Augustine Charanakunnel.


title: Victor Henry Thakur

text: Thakur sai 3. heinäkuuta 2013 nimityksen Raipurin arkkipiispaksi.


title: Joseph Augustine Charanakunnel

text: Joseph Augustine Charanakunnel (s. 6. kesäkuuta 1938) on intialainen roomalaiskatolinen arkkipiispa. Hänet vihittiin papiksi 15. toukokuuta 1975 ja nimitettiin Raipurin hiippakunnan johtoon 21. marraskuuta 1992. Piispaksi vihkiminen seurasi 7. helmikuuta 1993. Pääkonsekraattorina toimi Eugene Louis D'Souza, jota avustivat Leobard D'Souza ja Joseph Pallikaparampil.


title: Joseph Augustine Charanakunnel

text: Charanakunnel sai 27. helmikuuta 2004 nimityksen Raipurin arkkipiispaksi. Hän jäi eläkkeelle 3. heinäkuuta 2013.


title: John Baptist Thakur

text: John Baptist Thakur (s. 8. helmikuuta 1937) on intialainen roomalaiskatolinen piispa. Hänet vihittiin jesuiittojen papiksi 19. maaliskuuta 1966 ja nimitettiin Muzaffarpurin hiippakunnan johtoon 6. maaliskuuta 1980. Piispaksi vihkiminen seurasi 24. kesäkuuta. Pääkonsekraattorina toimi Lawrence Trevor Picachy, jota avustivat Pius Kerketta ja Benedict John Osta.


title: Riccardo Ruotolo

text: Riccardo Ruotolo (15. marraskuuta 1928 Andria – 1. elokuuta 2012) oli italialainen roomalaiskatolinen piispa. Hänet vihittiin papiksi 15. heinäkuuta 1951 ja nimitettiin Manfredonia-Viesten arkkihiippakunnan vihkipiispaksi sekä Castulon titulaaripiispaksi 6. joulukuuta 1995. Piispaksi vihkiminen seurasi 6. tammikuuta 1996. Pääkonsekraattorina toimi paavi Johannes Paavali II, jota avustivat Giovanni Battista Re ja Jorge María Mejía.


title: Riccardo Ruotolo

text: Manfredonia-Viesten arkkihiippakunnan nimi muutettiin 6. joulukuuta 2002 Manfredonia-Vieste-San Giovanni Rotondoksi. Ruotolo toimi sen vihkipiispana, kunnes jäi eläkkeelle 28. helmikuuta 2004.


title: Mann

text: Mann on muun muassa seuraavien henkilöiden sukunimi:


title: Näkkileipäasetelma

text: Näkkileipäasetelma on taiteilija Olli Miettisen vuonna 1931 valmistunut öljyvärityö kankaalle, 71×68 cm. Ateneumin taidemuseo osti teoksen kokoelmiinsa vuonna 1993.


title: Näkkileipäasetelma

text: ”Pyrin pelkkiin väripintoihin – pois esineellisyydestä”, Miettinen luonnehti, kun hän maalasi opintomatkan tuliaisena muun muassa "Näkkileipäasetelman". Hän teki nuorena taiteilijana Firenzeen ja Pariisiin opintomatkan, jolla hän näki muun muassa Georges Braquen näyttelyn. Kotiin tullessaan hän toi myös mukanaan La Piste -lehden sekä Musée du Luxembourgia ja Vincent van Goghin taidetta esittelevät kirjat. Seuraavissa maalauksissaan Miettinen yritti kertomansa mukaan toteuttaa sen, mintä oli opintomatkalla nähnyt.


title: Näkkileipäasetelma

text: "Näkkileipäasetelman" alkuperäinen nimi oli "Sommitelma" ja ”Näkkileipäasetelma” oli vain pilkkanimi, mutta Miettinen antoi sen myöhemmin olla teoksen nimenä.


title: Helena Telkänranta

text: Helena Telkänranta (ent. Tengvall, s. 1965) on suomalainen biologi, tietokirjailija ja tiedetoimittaja. Hänen erikoisalansa on eläinten käyttäytymisen ja kognition tutkimus. Telkänranta on myös kansainvälisen Elephant Experts -järjestön puheenjohtaja.


title: Helena Telkänranta

text:
Telkänranta toimii tutkijana Bristolin yliopistossa Britanniassa. Hänen päätutkimuskohteenaan on kehittää uusia menetelmiä, joilla eläinten tunnetiloja voi mitata lämpökameran avulla.
Telkänranta on tutkinut eläinten käyttäytymistä ja kognitiota myös Helsingin yliopiston eläinlääketieteellisessä tiedekunnassa. Yksi hänen tutkimuskohteistaan on ollut sikaloissa esiintyvän hännänpurennan lievittäminen kehittämällä pureskeluesineitä, jotka korvaisivat kasvillisuuden ja muun luontaisen pureskeltavan puuttumista. Toisessa hänen vetämässään hankkeessa testattiin lämpökuvantamisen käyttöä eläinten tunnetilojen mittaamisessa yhteistyössä Tiedekeskus Heurekan kanssa. Telkänranta on osallistunut myös Tekesin rahoittamaan Vetformula-tutkimushankkeeseen, jossa kehitettiin keinoja kissojen lääkinnän helpottamiseksi. Vuosina 1996-1997 hän osallistui eläinlääketieteellisen tiedekunnan kenttätutkimukseen virikkeiden vaikutuksesta kanojen hyvinvointiin.


title: Helena Telkänranta

text: Telkänrannan kirjoittamia kirjoja ovat mm. "Millaista on olla eläin?" (SKS 2015), "The Baltic Sea. Discovering the Sea of Life" (Baltic Marine Environment Protection Commission 2006), "Pienlemmikkien virikeopas" (Sanasilta 2006), "Kanojen maailma" (Sanasilta 2004), "Matka kissan mieleen" (Sanasilta 2002), "Lattiakanalaopas" (Farma Maaseutukeskus 1999) ja "Ymmärrä lemikkiäsi" (WSOY 1995). Telkänranta oli päätoimittajana historiateoksessa "Laulujoutsenen perintö. Suomalaisen ympäristöliikkeen taival" (WSOY 2008).


title: Helena Telkänranta

text: Telkänranta kirjoittaa lehtiartikkeleita "Tiede"-lehteen, jossa hänen aiheinaan ovat olleet mm. eläinten käyttäytyminen, oppimiskyky ja tunne-elämä, ihmisen evoluutio ja cleantech-teknologiat. Telkänrannan artikkeleita ovat julkaisseet myös mm. "Helsingin Sanomat", "Eläinmaailma", "Suomen Luonto", "Suomen Eläinlääkärilehti" ja "Käytännön Maamies" -lehden sisarjulkaisu, koti- ja tuotantoeläinten terveyden ammattiehti "KMVET". Lisäksi hän on käsikirjoittanut eläin- ja luontoaiheisia TV-dokumentteja, muun muassa "Vipeltäjät - asiaa lemmikeistä" -sarjan, jota esitettiin TV2:lla 1990-luvun lopulla.


title: Helena Telkänranta

text: Ympäristöjärjestö WWF:n Suomen ja Nepalin toimistot käynnistivät vuonna 2005 Telkänrannan aloitteesta projektin, joka vähentää aasialaisten työnorsujen koulutuksessa käytettävää väkivaltaa ja sen aiheuttamia ihmisten kuolemantapauksia viemällä positiiviseen vahvistamiseen perustuvan eläintenkoulutuksen tietotaitoa aasialaisten norsunkouluttajien ulottuville. Hankkeen jatkajaksi perustettiin vuonna 2008 järjestö nimeltä Working Elephant Programme of Asia (nykyiseltä nimeltään Elephant Experts), jossa Telkänranta toimii puheenjohtajana.


title: Helena Telkänranta

text: Suomalaisen kananhoidon kehittämisessä Telkänranta on ollut mukana pitäessään vuosina 1997–1999 kananhoitokursseja ja maatilakohtaista neuvontaa osana Farma Maaseutukeskuksen Eettisen tuotannon projektia. Projektilla tuotiin Suomeen avokanaloiden suunnittelun ja hoidon tietotaitoa sellaisten kananmunantuottajien ulottuville, jotka olivat kiinnostuneita siirtymään häkkikanaloista (tuolloin ainoa suuren mittakaavan munantuotantotapa Suomessa) muihin tuotantotapoihin.


title: Romulo Geolina Valles

text: Romulo Geolina Valles (s. 10. heinäkuuta 1951) on filippiiniläinen roomalaiskatolinen arkkipiispa. Hänet vihittiin papiksi Tagumin alueprelatuuriin 6. huhtikuuta 1976 ja nimitettiin Kidapawanin hiippakunnan johtoon 24. kesäkuuta 1997. Piispaksi vihkiminen seurasi 6. elokuuta. Pääkonsekraattorina toimi Gian Vincenzo Moreni, jota avustivat Philip Francis Smith ja Wilfredo D. Manlapaz.


title: Romulo Geolina Valles

text: Valles sai 13. marraskuuta 2006 nimityksen Zamboangan ja 11. helmikuuta 2012 Davaon arkkipiispaksi.


title: George Beluso Rimando

text: George Beluso Rimando (s. 22. helmikuuta 1953) on filippiiniläinen roomalaiskatolinen piispa. Hänet vihki papiksi Davaon arkkihiippakuntaan Joseph William Regan 22. huhtikuuta 1980. Hänet nimitettiin Davaon vihkipiispaksi ja Vadan titulaaripiispaksi 4. maaliskuuta 2006. Piispaksi vihkiminen seurasi 25. toukokuuta. Pääkonsekraattorina toimi Fernando R. Capalla, jota avustivat Romulo Geolina Valles ja Wilfredo D. Manlapaz.


title: Soittimia

text: Soittimia on ranskalaisen taiteilijan Fernand Légerin kubistinen maalaus vuodelta 1926, 65×50 cm. Ateneumin taidemuseo sai sen kokoelmiinsa lahjoituksena vuonna 1938.


title: Soittimia

text: Légerin "Soittimia" on kubistinen maalaus, joka on puhtaasti geometrisia muotoja sisältävä asetelma aiheesta joka oli melko yleinen kubisteille. Maalaus kuuluu Légerin mekaanisen ja puristisen kauden teoksiin. Vaiheelle on ominaista muodon selkeys.


title: Soittimia

text: Soittimia oli Artekin vuonna 1937 järjestämässä näyttelyssä Helsingissä, jossa oli monien kansainvälisten huipputaiteilijoiden töitä. Näyttelyssä oli muun muassa Matissen, Picasson, Braquen ja Chagallin maalauksia. Näyttelyssä oli mukana myös amerikkalaisen Alexander Calderin mobileja. Joukko suomalaisia taide-elämän vaikuttajia osti "Soittimia"-teoksen näyttelystä ja lahjoitti sen Ateneumin taidemuseolle kesällä 1938.


title: Soittimia

text: Anja Olavinen: Fernand Léger: Soittimia. Teoksessa Ateneum-opas. Toim. Timo Huusko, 2007, s. 97. ISBN 978-951-53-2994-3


title: Luettelo Ainin kantoneista

text: Tämä on luettelo Ainin kantoneista arrondissementeittain. Departementissa on 43 kantonia.


title: Fernando R. Capalla

text: Fernando R. Capalla (s. 1. marraskuuta 1934) on filippiiniläinen roomalaiskatolinen arkkipiispa. Hänet vihki papiksi Jaron arkkihiippakuntaan Juan Nicolasora Nilmar 18. maaliskuuta 1961, ja hänet nimitettiin Davaon arkkihiippakunnan vihkipiispaksi sekä Grumentumin titulaaripiispaksi 2. huhtikuuta 1975. Piispaksi vihkiminen seurasi 18. kesäkuuta. Pääkonsekraattorina toimi Bruno Torpigliani, jota avustivat Artemio G. Casas ja Jaime Lachica Sin.


title: Fernando R. Capalla

text: Capalla sai 25. huhtikuuta 1977 nimityksen Iliganin prelaatiksi. Hän oli yhä Grumentumin titulaaripiispana, kunnes erosi tästä arvosta 18. helmikuuta 1978. Hänet nimitettiin 15. marraskuuta 1982 Iliganin piispaksi ja 28. kesäkuuta 1994 Davaon koadjuuttoriarkkipiispaksi. 6. marraskuuta 1996 hänestä tuli Davaon arkkipiispa, ja hän toimi tässä virassa, kunnes jäi eläkkeelle 11. helmikuuta 2012.


title: Sota (maalaus)

text: Sota on taiteilija Helge Dahlmanin öljymaalaus kankaalle, 100 × 146 cm. Teos valmistui vuosina 1946–1948. Ateneumin taidemuseo osti sen kokoelmiinsa vuonna 1995.


title: Sota (maalaus)

text: "Sota" esittää kubismin ja osin surrealismin keinoin neljä ihmistä. Eniten haavoittunut on ahkiossa, vierellään sodan mieletön hengetär ja koneritari. Teoksen värimaailmaa ovat kirkkaat perusvärit.


title: Sota (maalaus)

text: Helge Dahlmanilla oli itsellään kokemusta sodassa haavoittumisesta, kun hän 17-vuotiaana haavoittui siellä ja hänen vasen kätensä amputoitiin. Hän opiskeli taiteilijaksi Suomen Taideakatemian koulussa Helsingissä vuosina 1942–1944.


title: Endre Kolár

text: Endre Kolár (s. 27. helmikuuta 1950 Budapest − 15. huhtikuuta 2014) oli unkarilainen jalkapalloilija. Hän oli pelipaikaltaan puolustaja tai keskikenttäpelaaja.


title: Endre Kolár

text: Kolár edusti budapestilaista Újpesti Dózsaa vuosina 1972–1982. Hänen aikanaan Újpest selvisi Euroopan cupissa kahdeksan parhaan joukkoon vuonna 1973 ja seuraavalla kaudella välieriin. Vuoden 1974 välierässä joukkue hävisi cupin myöhemmin voittaneelle Bayern Münchenille. Keskikentällä ja puolustajana pelannut Kolár esiintyi Unkarin jalkapallomaajoukkueessa viidesti vuosina 1973–1975.


title: Endre Kolár

text: Újpesti Dózsasta Kolár siirtyi Valkeakosken Hakaan vuonna 1982. Hän pelasi Hakassa yhteensä kuusi kautta, voittaen Suomen Cupin kahdesti. Pääsarjauransa lopetettuaan Kolár edusti Finnairin Palloilijoita sekä Hangö IK:ta I- ja II divisioonissa.


title: Endre Kolár

text: Pelaajauransa jälkeen Kolár valmensi Suomessa 1990- ja 2000-luvuilla muun muassa Finnairin Palloilijoita, Järvenpään Palloseuraa sekä HJK:n juniorijoukkueita. Unkarissa viettämiensä vuosien jälkeen hän palasi Suomeen vuonna 2011 ja toimi kauden ajan Musan Salaman valmennusryhmässä.


title: Endre Kolár

text: Kolár kuoli sairauskohtauksen komplikaatiohin vuonna 2014.


title: Jack Connolly

text: Jack Connolly (s. 15. elokuuta 1989 Duluth, Minnesota, Yhdysvallat) on yhdysvaltalainen jääkiekkoilija, joka edustaa SHL-joukkue Luleå HF:ää. Hän on pelipaikaltaan keskushyökkääjä.


title: Jack Connolly

text: Sioux Falls Stampede varasi Connollyn seitsemäntenä pelaajana USHL:ään vuonna 2007. Hän siirtyi joukkueeseen kaudeksi 2007–2008 ja jakoi tehoilla 26+46=72 koko liigan pistepörssin voiton Indiana Icen John Kempin kanssa. Connolly oli kuitenkin pistepörssin varsinainen voittaja suuremmalla maalimäärällä. Hänet valittiin kauden päätteeksi USHL:n vuoden tulokkaaksi, ensimmäiseen tähdistökentälliseen ja tulokkaiden tähdistökentälliseen. Connolly valittiin myös Yhdysvaltain vuoden junioripelaajaksi.


title: Jack Connolly

text: Vuodet 2008–2012 Connolly kävi Minnesota-Duluthin yliopistoa. Hänen ensimmäinen kautensa 2008–2009 päättyi WCHA:n mestaruuteen. Kaikkina kolmena seuraavana ja viimeisimpinä yliopistovuosinaan Connolly oli joukkueensa paras pistemies ja syöttäjä. Hänet valittiin myös kaikkina noina kausina WCHA:n ensimmäiseen sekä akateemiseen tähdistökentälliseen. Kaudella 2010–2011 Connollystä tuli UMD:n (University of Minnesota Duluth) varakapteeni ja hän sijoittui tehoilla 18+41=59 koko NCAA:n pistepörssissä kolmanneksi. Connolly voitti NCAA:n mestaruuden ja oli ehdolla Hobey Baker Awardin saajaksi, mutta palkinto meni kuitenkin Miamin yliopiston Andy Mielelle. Hän voitti palkinnon kuitenkin viimeisen yliopistokautensa 2011–2012 päätteeksi. UMD:n kapteenina toiminut Connolly valittiin myös WCHA:n vuoden pelaajaksi ja palkittiin myös Lowe's Senior CLASS Awardilla. Hän sijoittui NCAA:n pistepörssissä toiseksi edellään vain Mainen yliopiston Spencer Abbott.


title: Jack Connolly

text: Huhtikuussa 2012 Connolly teki kaksivuotisen sopimuksen Elitserien-joukkue Färjestad BK:n kanssa. Hän oli European Trophy -harjoitusturnauksessa joukkueen paras pistemies ja syöttäjä tehoilla 3+8=11. Runkosarjassa Connolly pelasi loukkaantumisten takia vain 34 ottelua, joissa syntyi tehot 8+11=19. Kauden 2013–2014 päätteeksi hän voitti SHL:n mestaruuden.


title: Jack Connolly

text: Kaudeksi 2014–2015 Connolly siirtyi kaksivuotisella sopimuksella Leksands IF:n paitaan. Hän pelasi siellä vain kahdeksan ottelua ilman tehopisteitä, kunnes Connolly siirtyi lokakuussa 2014 loppukaudeksi sarjatasoa alemmas HockeyAllsvenskan-joukkue Rögle BK:hon. Hän oli kauden päätteeksi nostamassa joukkuetta SHL:ään. Maaliskuussa 2015 Connolly teki vuoden mittaisen jatkosopimuksen Röglen kanssa.


title: Jack Connolly

text: Connolly voitti kaudella 2015–2016 Röglen sisäisen piste- ja syöttöpörssin tehoilla 9+28=37. Tammikuussa 2016 hän teki kolmivuotisen jatkosopimuksen joukkueen kanssa. Kaudella 2016–2017 Connolly jakoi tehoilla 4+24=28 Röglen sisäisen syöttöpörssin voiton Cade Fairchildin kanssa ja sijoittui sisäisessä pistepörssissä neljänneksi. SHL:n karsintasarjassa hän voitti joukkueen sisäisen tehotilaston lukemalla +6. Kaudeksi 2018–2019 Connolly siirtyi jatkamaan SHL-uraansa vuoden mittaisella sopimuksella Luleå HF:n riveihin.


title: Jack Connolly

text: Connolly pelasi alle 19-vuotiaiden World Junior A Challengessa vuonna 2007, jolloin hän voitti pronssia.


title: Jack Connolly

text: Connollyn isoveli Chris on entinen ammattilaisjääkiekkoilija. Veljekset pelasivat samaan aikaan Leksands IF:n SHL-joukkueessa kaudella 2014–2015.


title: Otto Weininger

text: Otto Weininger (3. huhtikuuta 1880 Wien — 4. lokakuuta 1903 Wien) oli juutalaissyntyinen itävaltalainen filosofi, joka tunnetaan teoksestaan "Sukupuoli ja luonne" (1903) ja yltiöpäisistä teorioistaan. Hän teki itsemurhan vain 23-vuotiaana, mutta hänen maineensa levisi laajalti Euroopassa ja hänen teoksestaan tuli myyntimenestys.


title: Otto Weininger

text: Otto Weininger polveutui unkarinjuutalaisesta suvusta; hänen isänsä oli kultaseppä Lepold Weininger (1854–1922). Otto Weininger osoitti jo koululaisena huomattavaa kielellistä lahjakkuutta ja tutki muun muassa Homeroksen sanankäyttöä. Hän suoritti ylioppilastutkinnon vuonna 1898 ja kirjoittautui Wienin yliopistoon opiskelemaan filosofiaa ja psykologiaa, mutta kävi muidenkin tiedekuntien luennoilla. Hän valmistui tohtoriksi vuonna 1902 väitöskirjallaan "Eros und Psyche: Eine biologisch-psychologische Studie".


title: Otto Weininger

text: Valmistumisensa jälkeen Weininger kääntyi juutalaisuudesta protestantiksi. Hän etsi väitöskirjalleen kustantajaa ja kääntyi muiden muassa Sigmund Freudin puoleen, mutta Freud suhtautui kirjaan kielteisesti.


title: Otto Weininger

text: Weininger ryhtyi valmistelemaan kirjaansa "Sukupuoli ja luonne: Periaatteellinen tutkimus" (), joka julkaistiin kesäkuussa 1903. Teos on väitöskirjan laajennettu versio. Weininger pyrkii saattamaan sukupuolten suhteet uuteen valoon ja esittää juutalaisvastaisia ja naisvihamielisiä käsityksiä. Hänen mukaansa juutalaiset ovat naisellisen olemuksensa takia ”alati himokkaita ja irstaita”, ”synnynnäisiä kommunisteja”, ”luonnostaan parittajia”. Lisäksi Weininger pitää ihmistä luonteeltaan biseksuaalina. Tämän ajatuksen hän oli kuullut ystävältään psykologi Hermann Swobodalta, joka oli Freudin potilas ja keskusteli aiheesta Freudin kanssa. Freud puolestaan tunsi ystävänsä Wilhelm Fliessin vastaavan teorian. Niinpä Fliess saattoi vuonna 1904 väittää, että Weininger oli Freudin ja Swobodan avustuksella varastanut hänen teoriansa (jonka hän julkaisi vasta 1906).


title: Otto Weininger

text: Weininger kärsi vakavista masennuspuuskista. Hän ampui itsensä Ludwig van Beethovenin kuolintalossa Wienissä. Itsemurhansa jälkeen Weiningerista tuli nopeasti kulttihahmo, hänen maineensa levisi ympäri Eurooppaa, ja "Sukupuolesta ja luonteesta" tuli myyntimenestys. Hänen kirjeitään, päiväkirjamerkintöjään ja mietelmiään julkaistiin postuumisti kokoelmassa "Perimmäisistä kysymyksistä" (saks. "Über die letzten Dinge", 1904). Natsi-Saksan aikana hän alkoi kuitenkin jäädä unhoon, koska "Sukupuoli ja luonne" kiellettiin juutalaisen kirjoittamana.


title: Kristus, Ristiinnaulittu

text: Kristus, Ristiinnaulittu on taiteilija Aimo Kanervan öljyvärimaalaus kankaalle vuodelta 1947. Tämän 120×81,5 cm kokoisen maalauksen osti Ateneumin taidemuseo kokoelmiinsa vuonna 1968.


title: Kristus, Ristiinnaulittu

text: Aimo Kanerva oli ekspressionisti, jolle oli taiteilijana tärkeää sisäisen näkemyksen spontaani välittäminen. Maalaustekniikasta hän oppi paljon Eero Myntiltä, eritoten kun häntä ei hyväksytty Suomen Taideyhdistyksen koulun maalausluokalle.


title: Kristus, Ristiinnaulittu

text: Kanerva haavoittui vakavasti talvisodan loppuvaiheessa ja eräs tulkinta on, että Kristus, Ristiinnaulittu, alkujaan nimellä Katkelma, on omakohtaiseen kokemukseen perustuva vertauskuvallinen kuvaus itsensä uhraamisesta sodalle ja isänmaan asialle.


title: Kristus, Ristiinnaulittu

text: Timo Huusko: Aimo Kanerva: Kristus, Ristiinnaulittu. Teoksessa Ateneum-opas. Toim. Timo Huusko, 2007, s. 101. ISBN 978-951-53-2994-3


title: Meren rannalla

text: Meren rannalla on japanilaisen taiteilijan Suzuki Harunobun 1760-luvulla maalaama puupiirros, 29×22 cm. Tämä puupiirros kuuluu Ateneumin taidemuseon Antellin kokoelmiin, jonne se ostettiin vuonna 1908.


title: Meren rannalla

text: Harunobu Suzuki oli usealla laatalla painetun japanilaisen moniväripuupiirroksen ensimmäinen mestari. Suomessa näitä puupiirroksia nähtiin ensimmäisen kerran vuonna 1897.


title: Meren rannalla

text: Keväällä 1908 Helsingin yliopiston lehtori Jean Poirot pyysi, että Leipzigissa oleva Adolf Weigelin antikvariaatti lähettäisi japanilaisia puupiirroksia Antellin valtuuskunnan nähtäväksi. Niitä tuli 700 kappaletta ja ne päätettiin ostaa kaikki. Ne talletettiin Ateneumin taidemuseoon. Ensimmäinen iso näyttely järjestettiin niistä kuitenkin vasta vuonna 1984.


title: Meren rannalla

text: Japanilaisilla puupiirroksilla on ollut vaikutuksensa länsimaiseen taiteeseen esimerkiksi pintavaikutelman korostumisena ja voimakkaiden värikontrastien yleistymisenä.


title: Meren rannalla

text: Timo Huusko: Harunobu Suzuki: Meren rannalla. Teoksessa Ateneum-opas. Toim. Timo Huusko, 2007, s. 70. ISBN 978-951-53-2994-3


title: Wallander: Kuriiri

text: Kuriiri on Wallander-elokuvasarjan toisen tuotantokauden kolmas elokuva. Elokuva kertoo rikollisista moottoripyöräkerhoista ja huumeiden salakuljetuksesta Tanskasta Ruotsiin.


title: Karl Koller (silmälääkäri)

text: Karl (Carl) Koller (3. joulukuuta 1857 Schüttenhofen, Böömi, Itävallan keisarikunta (nyk. Sušice, Tšekki) – 22. maaliskuuta 1944 New York, Yhdysvallat) oli juutalaissyntyinen itävaltalainen silmälääkäri, joka keksi paikallispuudutuksen.


title: Karl Koller (silmälääkäri)

text: Karl Koller opiskeli lääketiedettä Wienin yliopistossa ja työskenteli sen jälkeen Wienin yliopistollisessa keskussairaalassa silmäsairauksien osastossa apulaislääkärinä. Tuohon aikaan silmäleikkaukset olivat kivuliaita ja vaikeita suorittaa, ja monien muiden lääkäreiden lailla Koller etsi ainetta, jolla kipua voitaisiin lievittää. Hänen ystävänsä ja kollegansa hermotautilääkäri Sigmund Freud oli julkaissut kesällä 1884 kirjasen "Kokaiinista" () ja maininnut siinä, että kokaiinimuriaatti vaikutti kudoksiin puuduttavasti, ja ennakoinut ”muitakin käyttötapoja, jotka perustuvat kokaiinin puudutusvaikutukseen.” Koller tuli ajatelleeksi, että kokaiiniliuosta voitaisiin käyttää silmän puuduttamiseen. Hän kokeili ainetta aluksi eläimiin ja lopulta omaan silmäänsä, ja tulokset olivat myönteiset. Koller julkisti tuloksensa silmälääkärien kongressissa syyskuussa 1884, ja uutinen levisi kulovalkean lailla ympäri maailman. Kokaiinia alettiin pian käyttää muussakin pikkukirurgiassa ja hammaslääketieteessä. Kokaiini säilyi ainoana puudutusaineena siihen saakka kunnes prokaiini keksittiin vuonna 1904.


title: Karl Koller (silmälääkäri)

text: Koller joutui vuonna 1885 sapelikaksintaisteluun erään kollegansa kanssa, joka oli solvannut häntä juutalaisuuden tähden; kollega sai kaksi syvää haavaa. Koska kaksintaistelut oli laissa kielletty, tapauksen johdosta aloitettiin esitutkinta. Vaikka rikossyytteistä luovuttiin, tapaus vahingoitti Kollerin mainetta eikä hänen uransa edennyt Itävallassa huolimatta maailmanlaajuisesta kuuluisuudesta. Hän muutti Wienistä ensin Utrechtiin (1885–1888), sitten Lontooseen ja lopulta toukokuussa 1888 Yhdysvaltoihin. Siellä hän menestyi silmälääkärinä ja sai useita huomionosoituksia. Hän oli myös toistuvasti ehdolla Nobelin lääketieteen palkinnon saajaksi.


title: Wallander: Varas

text: Varas on Wallander-elokuvasarjan toisen tuotantokauden neljäs elokuva. Se sai ensi-iltansa vuonna 2009.


title: Wallander: Varas

text: Ystadin omakotialueella tehdään useita murtoja. Poliisin tehottomuuteen kyllästyneet asukkaat turvautuvat omankädenoikeuteen ja perustavat oman vartiointiryhmän. Kun he havaitsevat alueella liikkuvan siirtolaisen, asiat karkaavat käsistä.


title: Katu, Auvers-sur-Oise

text: Katu, Auvers-sur-Oise on hollantilaisen taiteilijan Vincent van Goghin maalaama öljyvärimaalaus kankaalle vuodelta 1890. Tämän taiteilijan maalauksen, yhden hänen viimeisistään, tallensi Ateneumin taidemuseo kokoelmiinsa vuonna 1903 (Antellin kokoelmat). Kooltaan se on 73,5×92,5 cm.


title: Katu, Auvers-sur-Oise

text: Van Gogh maalasi teoksen pohjoisranskalaisessa Auvers-sur-Oisen pikkukaupungissa, reilut 30 kilometriä Pariisista luoteeseen, jossa hän sittemmin kuoli maalauksen valmistumisvuonna, vuonna 1890. Van Gogh oli siellä tohtori Gachet´n hoidettavana saadakseen hoitoa mieltänsä vaivanneisiin ongelmiin.


title: Katu, Auvers-sur-Oise

text: Maalauksesta pystyy oitis tunnistamaan van Goghin kädenjäljen. Voimakkaat maanläheiset ja iloiset värit, kallistelevat rakennukset ja selvästi erottuvat pensselinjäljet, tekijät, jotka ovat tuttuja myös hänen muista maalauksistaan.


title: Katu, Auvers-sur-Oise

text:
Ateneumin taidemuseo oli maailman ensimmäinen taidemuseo, jonka kokoelmissa oli Vincent van Goghin teos. Taiteilijan kuoleman jälkeen tämä taulu päätyi ensin hänen veljelleen ja sitten tämän leskelle, jolta sen osti ranskalainen taidekriitikko Julien Leclercq. Hän työskenteli La Gazette -lehdessä.
Leclercq osti leskeltä 11 van Goghin teosta ja järjesti niistä näyttelyn Pariisissa vuonna 1901. Leclercqin vaimo oli suomalaisen kuvanveistäjä Hilda Flodinin sisar, pianisti Fanny Flodin. Fanny Flodin myi teoksen Antellin valtuuskunnalle vuonna 1903.


title: Katu, Auvers-sur-Oise

text: Antellin valtuuskunta maksoi teoksesta 2 500 silloista markkaa. Nykyrahassa se vastaa noin 9 500 euroa. Vincent van Goghin taiteen arvo ja arvostus nousivat huomattavasti 1900-luvulla.


title: Yksityiselämän suoja

text: Yksityiselämän suoja kuuluu Suomen perustuslain 2. lukuun kirjattuihin perusoikeuksiin.


title: Yksityiselämän suoja

text:
Suomen perustuslain 10 § yksityiselämän suojasta kuuluu seuraavasti:
Jokaisen yksityiselämä, kunnia ja kotirauha on turvattu. Henkilötietojen suojasta säädetään tarkemmin lailla.


title: Yksityiselämän suoja

text: Kirjeen, puhelun ja muun luottamuksellisen viestin salaisuus on loukkaamaton.


title: Yksityiselämän suoja

text: Lailla voidaan säätää perusoikeuksien turvaamiseksi tai rikosten selvittämiseksi välttämättömistä kotirauhan piiriin ulottuvista toimenpiteistä. Lailla voidaan säätää lisäksi välttämättömistä rajoituksista viestin salaisuuteen yksilön tai yhteiskunnan turvallisuutta taikka kotirauhaa vaarantavien rikosten tutkinnassa, oikeudenkäynnissä ja turvallisuustarkastuksessa sekä vapaudenmenetyksen aikana.


title: YleXPop

text: YleXPop (aikaisemmin Kaisaniemi Pop, YleX Pop) on YleX-radiokanavan ilmaiskonsertti.


title: YleXPop

text: Konsertin pitopaikkoina ovat olleet mm. Kaisaniemen puisto ja Lasipalatsin aukio Helsingissä. Sen ajankohta on ollut yleensä kesäkuun ensimmäinen viikko. Vuosina 2012 ja 2013 konsertti järjestettiin Tampereen Keskustorilla ja vuosina 2014 ja 2015 Oulun Kauppatorilla. Vuonna 2016 ja 2017 tapahtuma järjestettiin Lahden torilla. 2018 vuonna YleXPop järjestetään Vaasassa. Tapahtumassa lanseerataan perinteisesti Kesäkumi-kampanjan tunnusbiisi.


title: Raoul af Hällström

text: Gustav Torger Raoul af Hällström (14. helmikuuta 1899 – 17. tammikuuta 1975) oli suomalainen teatteri- ja tanssikriitikko.


title: Raoul af Hällström

text: Raoul af Hällström oli elokuvaohjaaja Roland af Hällströmin veli ja suomalaisen aatelissuvun af Hällström jäsen.


title: Raoul af Hällström

text: Tanssia koskevissa kirjoituksissaan af Hällström keskittyi erityisesti balettiin. Toisen maailmansodan jälkeisenä ajanjaksona hänestä tuli ponnekas modernin tanssin vastustaja.


title: Raoul af Hällström

text: af Hällström laati ensimmäiset esitykset suomalaisen taidetanssin historiasta. Hän oli myös kirjoittamassa Suomen kansallisbaletin historiaa, joka julkaistiin hänen kuolemansa jälkeen vuonna 1981. af Hällström myös laati käsikirjoituksen laulaja Jenny Spennertin elämäkertaan tämän kertomuksen perusteella. Lisäksi af Hällström suomensi useita näytelmiä.


title: Raoul af Hällström

text: af Hällström toimi Tampereen teatterin johtajana vuosina 1942–1943.


title: Petteri Paavola

text: Petteri Paavola (s. 19. kesäkuuta 1992 Järvenpää) on suomalainen näyttelijä. Hän näytteli Elias Vikstedtin roolia televisiosarjassa "Salatut elämät", jossa hän oli mukana syksystä 2011 kevääseen 2015, syksystä 2015 syksyyn 2016 sekä keväällä 2017. Hän on esiintynyt myös sarjan spin-off-sarjoissa "Young Man, Cash Man" (2013), "Young Girl, Dream Girl" (2014) ja "Satula" (2015).


title: Petteri Paavola

text: Kesäkuusta 2016 alkaen hän on työskennellyt kiinteistönvälittäjänä.


title: Airut (täsmennyssivu)

text: Airut tarkoittaa muun muassa seuraavia:


title: Villa d’Adda

text: Villa d’Adda on kunta Italian Lombardiassa. Kunnan asukasluku on 4 723 (31.12.2015) ja pinta-ala kuusi neliökilometriä.


title: Francisco Clavel Gil

text: Francisco Clavel Gil (s. 3. joulukuuta 1935) on meksikolainen roomalaiskatolinen piispa. Hänet vihki papiksi Méxicon arkkihiippakuntaan Miguel Darío Miranda y Gómez 29. kesäkuuta 1959. Hänet nimitettiin Méxicon vihkipiispaksi ja Macomadeksen titulaaripiispaksi 27. kesäkuuta 2001. Piispaksi vihkiminen seurasi 15. elokuuta. Pääkonsekraattorina toimi Norberto Rivera Carrera, jota avustivat Giuseppe Bertello ja Onésimo Cepeda Silva.


title: Francisco Clavel Gil

text: Clavel Gil jäi eläkkeelle 28. toukokuuta 2013.


title: Vampyyripäiväkirjat (4. tuotantokausi)

text: Amerikkalaisen fantasia-kauhutelevisiosarjan Vampyyripäiväkirjat neljättä kautta alettiin esittää Yhdysvalloissa The CW -kanavalla 11. lokakuuta 2012. Neljäs kausi alkaa pyöriä Suomessa Sub-kanavalla 16. huhtikuuta 2014, heti kolmannen kauden päätöksen jälkeen.


title: Vampyyripäiväkirjat (4. tuotantokausi)

text: Tuotantokauden kahdeskymmenes jakso ”Klausin juuret vereslihalla” ("The Originals") on myös "Vampyyripäiväkirjojen" spin-off -sarjan "Vampyyrien sukua" esinäytös.


title: Vampyyripäiväkirjat (4. tuotantokausi)

text:
Pääroolit
Sivuosat


title: Vampyyripäiväkirjat (4. tuotantokausi)

text: 2. http://vampirediaries.wikia.com/wiki/Season_Four


title: Vampyyripäiväkirjat (4. tuotantokausi)

text: 3. http://mysticdiaries.net/


title: Ignatius Menezes

text: Ignatius Menezes (s. 3. tammikuuta 1936) on intialainen roomalaiskatolinen piispa. Hänet vihittiin papiksi 21. joulukuuta 1963 ja nimitettiin Ajmerin ja Jaipurin hiippakunnan johtoon 15. marraskuuta 1978. Piispaksi vihkiminen seurasi 17. helmikuuta 1979. Pääkonsekraattorina toimi Leo D'Mello, jota avustivat Cecil DeSa ja Patrick Paul D'Souza. Menezesin johtaman hiippakunnan jakauduttua 20. heinäkuuta 2005 hän on jatkanut toimintaansa Ajmerin piispana.


title: Ignatius Menezes

text: Menezes syntyi Mangaloren hiippakunnan alueella.


title: The Walking Dead (vuoden 1936 elokuva)

text: The Walking Dead on vuonna 1936 ensi-iltansa saanut yhdysvaltalainen kauhuelokuva, jonka on ohjannut Michael Curtiz ja jonka pääosaa näyttelee Boris Karloff. Karloff esittää väärin perustein teloitettua miestä, jonka tiedemies (Edmund Gwenn) palauttaa henkiin.


title: Airut (lehti)

text: Airut on vuodesta 1912 alkaen ilmestynyt näkövammaisille tarkoitettu pistekirjoituslehti, jota julkaisee Näkövammaisten Keskusliitto. Lehti on ilmestynyt nimellä "Airut" vuodesta 1980. Aiemmin se ilmestyi nimellä "Sokeain Airut".


title: Airut (lehti)

text: Lehti on luettavissa painettuna, pistekirjoituksella, äänitteenä tai tekstiversiona yhdistyksen kotisivulla.


title: Jenny Spennert

text: Jenny Juliana Spennert, oli suomalainen oopperalaulaja. Hän aloitti varieteelaulajana ja teki sittemmin kansainvälisen uran oopperalaulajana.


title: Jenny Spennert

text: Jenny Spennert syntyi porvarisperheeseen. Hän sai jo nuorena opetusta pianonsoitossa, tanssissa ja laulussa. Laulunopettajana Jennyllä oli Abraham Ojanperä ja tanssinopettajana Elisabet Littson. Jenny kiinnitettiin 17-vuotiaana esiintyjäksi Svenska Teaterniin, jossa hän jatkoi avioitumiseensa vuoteen 1898 asti. Avioliitto liikemies William Göhlen kanssa päättyi eroon vuonna 1903. Ainoa lapsi kuoli jo sylivauvana.


title: Jenny Spennert

text: Avioeronsa jälkeen Spennert debytoi varieteelaulajana Helsingin Seurahuoneella 2.5.1903. Hän oli ensimmäisiä suomalaisia varietee-esiintyjiä. Spennert menestyi ja esiintyi seuraavien parin vuoden aikana eri puolilla Eurooppaa. Spennert opiskeli lauluaan ja kehitti ääntään edelleen. Muutaman vuoden sisällä hän siirtyikin menestyksekkäästi oopperalavoille. Vuosina 1913 - 1914 Spennert levytti joukon suomen- ja ruotsinkielisiä sävellyksiä Gramophone- ja levymerkeille.


title: Jenny Spennert

text: Aktiivinen esiintymisura päättyi 1910-luvulla. Spennert yritti paluuta esiintymislavoille vuosina 1918 ja 1925, mutta vastaanotto oli nihkeää. Julkaistuaan vuonna 1945 elämäkertansa, jonka käsikirjoitti teatterikriitikko Raoul af Hällström, Spennert järjesti vielä muutamia konsertteja vuosina 1947 ja 1949.


title: Iron Monkey (yhtye)

text: Iron Monkey oli sludge metal -yhtye Nottinghamista Englannista. Yhtye toimi vuosina 1994-1999 julkaisten kaksi studioalbumia, yhden kokoelma-, yhden split- ja yhden EP-albumin.


title: Iron Monkey (yhtye)

text: Iron Monkey Discogs.com- sivustolla


title: Hämeen Heimoliitto

text: Hämeen Heimoliitto r.y. oli suomalainen järjestö, joka pyrki edistämään hämäläisyyttä koskevan tiedon tuottamista, tallentamista sekä hyödyntämistä. Toimialueena oli historiallinen Hämeen maakunta ja yhdistyksen kotipaikka Hämeenlinna. Yhdistyksen toiminta päättyi 2018 ja sen perinnettä jatkamaan perustettiin Hämeen Heimoliiton Säätiö sr.


title: Hämeen Heimoliitto

text: Yhdistys perustettiin 1. maaliskuuta 1925 Hämeenlinnassa. Heimoliitto toimi yhteistyössä kaikkien Hämeestä ja hämäläisyydestä sekä sen historiasta, nykyisyydestä ja tulevaisuudesta kiinnostuneiden kanssa. Yhteistyökumppaneihin kuuluivat myös alueen kotiseutuyhdistykset, asukasyhdistykset, kunnat ja seurakunnat. Liitto oli jäsenenä Suomen Kotiseutuliitossa.


title: Hämeen Heimoliitto

text: Heimoliitto tuotti julkaisuja Hämeestä ja hämäläisyydestä.


title: Hämeen Heimoliitto

text: Vuosina 1928–2012 on julkaistiin noin 16 000 sivua tekstiä Hämeestä ja hämäläisistä, esimerkiksi yhdeksänosainen "Hämeen historia" vuosina 1948–1985 sekä "Hämeenmaa"-sarja, jossa on ilmestynyt 20 erillistä osaa. 1930-luvulla on tehty aloite keräämällä nimiä adressiin historiallisen Hämeen linnan vapauttamiseksi vankilakäytöstä. Sen allekirjoitti 63 Hämeen kuntaa ja 1 747 yksityishenkilöä. Liitto vauhditti yhdistysmuotoisen luonnonsuojelutyön kehittymistä Hämeessä, edisti kotiseutuyhdistysten syntymistä ja on myötävaikuttanut maakunnan museotoiminnan kehittymiseen museoneuvojien avulla muun muassa perustaminen, uudelleen järjestäminen ja luettelointi sekä museoretkeily.


title: Tapani Permiläinen

text: Tapani Permiläinen (, maalliselta nimeltä "Stepan Simeonovitš Hrap", Степа́н Симеонович Храп, Veliki Ustjug 1340 – Moskova 1396) oli myöhemmin Permin piispaksi edennyt ja ortodoksisen kirkon pyhimykseksi kohotettu venäläinen lähetyssaarnaaja, joka 1370-luvulla loi komin kirjakielen perustana toimineen muinaispermiläisen aakkoston eli aburin. Vuonna 1379 hän saapui nykyisen Komin tasavallan alueelle käännyttämään alueen asukkaita kristinuskon piiriin. Lähetystyönsä tukikohdaksi hän perusti kirkon Ust-Vymiin.


title: The Walking Dead (EP)

text: The Walking Dead on Saint Vitus -yhtyeen EP-levy vuodelta 1985, jonka julkaisi SST Records. Levy julkaistiin alun perin vinyylilevynä, ja myöhemmin CD:nä vuonna 2010.


title: Elsa Puolanne

text: Elsa Mirjam Kaarina Puolanne (synt. Spolander, 1906 Orimattila – 1996) oli suomalainen tanssitaitelija ja voimistelunopettaja.


title: Elsa Puolanne

text: Puolanne syntyi apteekkari Johan Spolanderin ja hänen vaimonsa Maria Spolanderin kahdeksanlapsisen perheen kuopuksena. Suomen itsenäistyttyä suurin osa perheestä muutti sukunimekseen Puolanteen. Perheen isän kuoltua keuhkokuumeeseen vuonna 1917 äiti muutti nuorimpien lasten kanssa Helsinkiin. Elsa opiskeli Helsingin yliopistossa ja valmistui notaariksi.


title: Elsa Puolanne

text: Vuonna 1926 Puolanne aloitti voimistelu- ja tanssiopinnot yksityisessä koulussa. Puolanne esiintyi ensi kerran koulun kevätnäytöksessä vuonna 1929. Samana vuonna hän aloitti voimistelunopettajan opinnot ja valmistui vuonna 1932. Opintojen ohella hän työskenteli opettajana ja ohjaajana eri puolilla ja jatkoi tehtävissä myös valmistumisensa jälkeen. Puolanne oli myös Suomen Naisten Liikuntakasvatusliiton joukkueen jäsen. Lisäksi hän toimi "Kisakenttä"-lehden avustajana. Vuonna 1933 Puolanne esitti ensimmäisen sooloesityksensä "Loitsu".


title: Elsa Puolanne

text: Puolanne teki 1930-luvulla useita opintoretkiä Saksaan ja Itävaltaan. Hän olikin mukana tuomassa Suomeen uutta saksalaisperäistä naisvoimistelua, joka oli lähellä tanssia. Vuonna 1944 hän perusti Mirri Karpion kanssa oman tanssikoulun. Puolanne ja Karpio olivat keskeisiä vaikuttajia suomalaisessa Krisnamurti-liikkeessä.


title: Per Se

text: Per Se on ravintola New Yorkissa Yhdysvalloissa. Ravintolan omistaa Thomas Keller, ja se sijaitsee Time Warner Centerin neljännessä kerroksessa. "The New York Times" on kehunut ravintolaa New Yorkin parhaimmaksi, ja "Restaurant"-lehden järjestämässä Maailman 50 parasta ravintolaa -äänestyksessä se sijoittui kuudenneksi vuonna 2012. Ravintolalla on täydet kolme Michelin-tähteä.


title: Per Se

text: Per Se avattiin helmikuussa 2004. Sen omistajana ja pääkokkina toimii Thomas Keller.


title: Aloysius Paul D’Souza

text: Aloysius Paul D’Souza (s. 21. kesäkuuta 1941) on intialainen roomalaiskatolinen piispa. Hänet vihittiin papiksi Mangaloren hiippakuntaan 3. joulukuuta 1966 ja nimitettiin sen vihkipiispaksi sekä Duran titulaaripiispaksi 11. tammikuuta 1996. Piispaksi vihkiminen seurasi 15. toukokuuta. Pääkonsekraattorina toimi Basil Salvadore D’Souza, jota avustivat Alphonsus Mathias ja Patrick Paul D’Souza.


title: Aloysius Paul D’Souza

text: D’Souza sai 8. marraskuuta 1996 nimityksen Mangaloren piispaksi.


title: Patrick Paul D’Souza

text: Patrick Paul D’Souza (28. huhtikuuta 1928 Bendur – 16. lokakuuta 2014) oli intialainen roomalaiskatolinen piispa. Hänet vihittiin papiksi 20. joulukuuta 1953 ja nimitettiin Banarasin hiippakunnan johtoon 5. kesäkuuta 1970. Piispaksi vihkiminen seurasi 8. elokuuta. Pääkonsekraattorina toimi Valerian Gracias, jota avustivat Angelo Innocent Fernandes ja Leo D’Mello. Hiippakunnan nimi vaihdettiin 14. toukokuuta 1971 Varanasiksi.


title: Patrick Paul D’Souza

text: D’Souza jäi eläkkeelle 24. helmikuuta 2007.


title: Alejo Zavala Castro

text: Alejo Zavala Castro (s. 31. joulukuuta 1941) on meksikolainen roomalaiskatolinen piispa. Hänet vihittiin papiksi Morelian arkkihiippakuntaan 17. joulukuuta 1966 ja nimitettiin Tlapan piispaksi 4. tammikuuta 1992. Piispaksi vihkiminen seurasi 25. maaliskuuta. Pääkonsekraattorina toimi Girolamo Prigione, jota avustivat Rafael Bello Ruiz ja Efrén Ramos Salazar.


title: Alejo Zavala Castro

text: Zavala Castro sai 19. marraskuuta 2005 nimityksen Chilpancingo-Chilapan piispaksi, jonka virkaan hänet asetettiin 14. helmikuuta 2006.


title: Wallander: Sellisti

text: Sellisti on Wallander-elokuvasarjan toisen tuotantokauden viides elokuva. Tunnettu venäläinen sellisti on todistajansuojelussa, koska hän on silminnäkijä murhassa, jonka venäläinen mafia on järjestänyt. Sellisti konsertoi Ystadissa, ja Wallander tutustuu häneen sekä käymällä kuulijana hänen konsertissaan että poliisina.


title: Pablo Cedano Cedano

text: Pablo Cedano Cedano (25. tammikuuta 1936 – 19. marraskuuta 2018) oli dominikaanilainen roomalaiskatolinen piispa. Hänet vihittiin papiksi 2. heinäkuuta 1967 ja nimitettiin Santo Domingon arkkihiippakunnan vihkipiispaksi sekä Vitan titulaaripiispaksi 31. toukokuuta 1996. Piispaksi vihkiminen seurasi 6. heinäkuuta. Pääkonsekraattorina toimi Nicolás de Jesús López Rodríguez, jota avustivat Juan Félix Pepén y Soliman ja François Robert Bacqué.


title: To the Struggle Against World Terrorism

text: To the Struggle Against World Terrorism (Suom. Kamppailu maailman laajuista terrorismia vastaan) tunnetaan myös nimillä Tear of Grief ja the Tear Drop Memorial on Venäjän valtion lahjottama muistomerkki syyskuun 11. päivän iskussa kuolleiden muistolle. Muistomerkki sijaitsee Bayonnen kaupungissa Hudsonin piirikunnassa New Jerseyn osavaltiossa Amerikan Yhdysvalloissa. Muistomerkki paljastettiin 11. syyskuuta 2006 ja muistomerkin paljastivat Yhdysvaltain entinen presidentti Bill Clinton ja Venäjän silloinen pääministeri Vladimir Putin.


title: To the Struggle Against World Terrorism

text: Muistomerkki on 30 metriä korkea ja se on valmistettu pronssista ja muistomerkin keskellä kyyneltä esittävä osa on valmistettu ruostumattomasta teräksestä joka on 12 metriä korkea. Muistomerkki maksoi noin 12 miljoonaa Yhdysvaltain dollaria.


title: To the Struggle Against World Terrorism

text: Vuonna 2010 Foreign Policy -lehti listasi maailman rumimmat veistokset ja "To the Struggle Against World Terrorism" -muistomerkki oli yksi niistä.


title: Luis Gleisner Wobbe

text: Luis Gleisner Wobbe (s. 22. helmikuuta 1936 Iquique) on chileläinen roomalaiskatolinen piispa. Hänet vihittiin Opus Dein papiksi 11. elokuuta 1963 ja nimitettiin Rancaguan hiippakunnan vihkipiispaksi sekä Mididin titulaaripiispaksi 3. heinäkuuta 1991. Piispaksi vihkiminen seurasi 15. elokuuta. Pääkonsekraattorina toimi Jorge Arturo Augustin Medina Estévez, jota avustivat Adolfo Rodríguez Vidal ja Eladio Vicuña Aránguiz.


title: Luis Gleisner Wobbe

text: Gleisner Wobbe sai 10. heinäkuuta 2001 nimityksen La Serenan arkkihiippakunnan vihkipiispaksi.


title: Francisco José Arnáiz Zarandona

text: Francisco José Arnáiz Zarandona (9. maaliskuuta 1925 Bilbao – 14. helmikuuta 2014) oli espanjalaissyntyinen, Dominikaanisessa tasavallassa toiminut roomalaiskatolinen piispa. Hänestä tuli jesuiitta 30. toukokuuta 1941, ja hän sai pappisvihkimyksensä 15. heinäkuuta 1955. Hänet nimitettiin Santo Domingon arkkihiippakunnan vihkipiispaksi ja Legeksen titulaaripiispaksi 2. joulukuuta 1988. Piispaksi vihkiminen seurasi 6. tammikuuta 1989. Pääkonsekraattorina toimi paavi Johannes Paavali II, jota avustivat Edward Idris Cassidy ja José Tomás Sánchez.


title: Francisco José Arnáiz Zarandona

text: Arnáiz Zarandona jäi eläkkeelle 31. heinäkuuta 2002.


title: Madeline Zima

text: Madeline Rose Zima (s. 16. syyskuuta 1985 New Haven, Connecticut, Yhdysvallat) on yhdysvaltalainen näyttelijä. Hänet tunnetaan erityisesti televisiosarjasta "Nanny", jossa hän esitti Grace Sheffieldiä. Hän on myös näytellyt sarjoissa "Californication" ja "Heroes".


title: Madeline Zima

text: Elokuvassa "Käsi, joka kehtoa keinuttaa" (1992) hän esitti perheen pientä tytärtä, Emmaa.


title: Ready to Fall

text: Ready to Fall on yhdysvaltalaisen punk-yhtye Rise Againstin ensimmäinen single heidän neljänneltä studioalbumiltaan "The Sufferer & The Witness". Single sijoittui parhaimmillaan sijalle 13 Billboardin Modern Rock Tracks -listalla. Kappaleelle tehtiin myös ilmastonmuutoksesta ja eläinten oikeuksista kertova musiikkivideo, joka kuvattiin vuonna 2006 Brandywine Falls Provincial Parkissa Kanadassa.


title: Joseph Lafontant

text: Joseph Lafontant (s. 17. joulukuuta 1937 Jacmel) on haitilainen roomalaiskatolinen piispa. Hänet vihki papiksi Port-au-Princen arkkihiippakuntaan François-Marie-Joseph Poirier 29. kesäkuuta 1963. Hänet nimitettiin Port-au-Princen vihkipiispaksi ja Gilban titulaaripiispaksi 25. marraskuuta 1986. Piispaksi vihkiminen seurasi 25. tammikuuta 1987. Pääkonsekraattorina toimi Bernardin Gantin, jota avustivat François-Wolff Ligondé ja Léonard Pétion Laroche.


title: Joseph Lafontant

text: Lafontant jäi eläkkeelle 27. heinäkuuta 2013.


title: Tadeusz Rakoczy

text: Tadeusz Rakoczy (s. 30. maaliskuuta 1938) on puolalainen roomalaiskatolinen piispa. Hänet vihki papiksi Krakovan arkkihiippakuntaan Karol Józef Wojtyła (tuleva paavi Johannes Paavali II) 23. kesäkuuta 1963. Hänet nimitettiin 25. maaliskuuta 1992 Bielsko-Żywiecin hiippakunnan johtoon, ja piispaksi konsekroinnin suoritti 26. huhtikuuta Johannes Paavali II, jota avustivat Franciszek Macharski ja Angelo Sodano.


title: Janusz Edmund Zimniak

text: Janusz Edmund Zimniak (s. 6. syyskuuta 1933) on puolalainen roomalaiskatolinen piispa. Hänet vihki papiksi Katowicen hiippakuntaan Franciszek Sonik 9. syyskuuta 1956. Hänet nimitettiin Katowicen vihkipiispaksi ja Polinianumin titulaaripiispaksi 25. syyskuuta 1980. Piispaksi vihkiminen seurasi 4. marraskuuta. Pääkonsekraattorina toimi Herbert Bednorz, jota avustivat Józef Benedykt Kurpas ja Czeslaw Domin.


title: Janusz Edmund Zimniak

text: Zimniak sai 25. maaliskuuta 1992 nimityksen Bielsko-Żywiecin vihkipiispaksi, jona hän toimi, kunnes jäi eläkkeelle 16. tammikuuta 2010.


title: Juha Rosma

text: Juha Rosma (s. 30. huhtikuuta 1948) on suomalainen elokuvaohjaaja. Hän on ohjannut elokuvat "Huomenna" (1986), "Harmagedon" (1986) ja "Kuka on Joe Louis" (1993) sekä useita televisiosarjojen jaksoja, mm. "Isänmaan kaikuja" (1990), "Kvartetti" (1991), "Onnellisia ihmisiä" (1995), "Vaarallinen kevät" (1999), "Mahtihäät" (2000), "Sitoutumisen alkeet" (2007), "Stalkkeri" (2012), "Tehdas" (2013) sekä "Tie Eedeniin", "Kotikatua" ja "Uutta päivää" sekä lisäksi tv-elokuvat "Rondaus" (1994) ja "Levoton rauha" (2009). Hän on ohjannut myös teatteriin (Tampereen Teatteri, Tampereen Työväen Teatteri) sekä useita kuunnelmia.


title: Juha Rosma

text: Juha Rosma suoritti 1970-luvun alussa valtiotieteen kandidaatin tutkinnon ja sai stipendin opiskelemaan elokuvaa Puolassa. Hän työskenteli Mainos-TV:n filmitoimittajana 1970–1975 ja Taideteollisen korkeakoulun elokuvataiteen laitoksen lehtorina, yliopettajana ja apulaisprofessorina vuosina 1975–1985. TV2:n teatteripäällikön tehtävässä Rosma aloitti vuonna 1997 ja Yleisradion draamapäällikkönä 2002-2007.


title: Juha Rosma

text: Ennen ensimmäistä pitkää näytelmäelokuvaansa Rosma oli ohjannut kahdeksan lyhytelokuvaa ja pitkän tv-elokuvan "Tähdenlento" (1985). Elokuvan "Huomenna" tarina syntyi yhteistyössä Jukka Vienon kanssa. "Harmagedon – erään maailman loppu" perustui Jussi Parviaisen "Jumalan rakastaja" -näytelmän roolihahmoon Juska Paarma, jota Parviainen itse näytteli oman käsikirjoituksensa pohjalta. Nyrkkeilyaiheisen suomalais-puolalaisen yhteistuotantoelokuvan "Missä on Joe Louis?" käsikirjoitus syntyi yhdessä puolalaisen Cezary Harasimowiczin kanssa.


title: Juha Rosma

text:
Rosma on ollut Suomen elokuvaohjaajaliiton pj (1986-96), Pohjoismaisen elokuvaohjaajaliiton pj (1996-98), Suomen elokuvasäätiön hallituksen pj (1996-97) sekä valtion elokuvataide-
toimikunnan pj (1997-2003).


title: Juha Rosma

text: Elokuvataiteen valtionpalkinnon Rosma on saanut kolmesti ja kahdesti hänet on palkittu Venlalla. Vuoden 2008 Venla-gaalassa Juha Rosma sai parhaan ohjaajan palkinnon TV2:lle tekemästään "Sitoutumisen alkeet" -sarjasta sekä vuonna 2000 sarjasta Vaarallinen kevät.Juha Rosma Internet Movie Databasessa


title: V-S Bussipalvelut

text: V-S Bussipalvelut Oy on turkulainen liikennöitsijä, joka ajaa Turun kaupungin joukkoliikennetoimiston tilaamaa sopimusliikennettä. Yhtiö hoitaa Turussa linjojen 14, 15 ja 72 sekä palvelulinjojen P1, P2 ja P3 liikenteen.


title: V-S Bussipalvelut

text: Yhtiö on myös menestynyt HSL-alueen kilpailutuksissa voittaen pienkalustoliikennettä Espoosta ja Helsingistä (linjat 15, 116, 117, 119, 137, 138, 148, 149, 168, 169, 207, 226A, 232, 241).


title: Victor Emilio Masalles Pere

text: Victor Emilio Masalles Pere (s. 29. kesäkuuta 1961 Barcelona) on espanjalaissyntyinen, Dominikaanisessa tasavallassa uransa luonut roomalaiskatolinen piispa. Hänet vihki papiksi Santo Domingon arkkihiippakuntaan Nicolás de Jesús López Rodríguez 7. heinäkuuta 1991. Hänet nimitettiin Santo Domingon vihkipiispaksi ja Girban titulaaripiispaksi 8. toukokuuta 2010. Piispaksi vihkiminen seurasi 29. kesäkuuta. Pääkonsekraattorina toimi López Rodríguez, jota avustivat Józef Wesołowski ja Jesús María de Jesús Moya.


title: Joonas Granberg

text: Joonas Granberg (s. 30. joulukuuta 1986 Turku) on suomalainen golf-ammattilainen. Granberg pelaa parhaillaan Aasian ammattilaiskiertueella, jossa hänen paras saavutuksensa on Worldwide Holding Sealong Masters -turnauksen voitto vuonna 2011. Vuosina 2008 ja 2009 Granberg pelasi Euroopan haastajakiertueella.


title: Bourg-en-Bressen arrondissementti

text: Bourg-en-Bresse on arrondissementti itäisessä Ranskassa Ainin departementissa. Bourg-en-Bressen hallintokeskus on Bourg-en-Bresse. Arrondissementti jakautuu 24 kantoniin ja 219 kuntaan. Vuonna 2008 arrondissementin asukasluku oli 332 313.


title: Édouard Dermit

text: Édouard Dermit tai "Dermithe", syntyisin "Antoine Dermit" (12. tammikuuta 1925 Gardisca Italia – 15. toukokuuta 1995 Pariisi Ranska) oli ranskalainen näyttelijä ja kuvataiteilija.


title: Édouard Dermit

text: Édouard Dermit oli monitaiteilija Jean Cocteaun adoptiopoika ja hänen satunnainen rakastajansakin. Samoin hän oli Cocteaun ainoa perillinen.


title: Édouard Dermit

text: Dermit’n ehkä merkittävin näyttelijäsuoritus oli Jean Cocteaun kirjoittaman romaanin mukaan tehdyssä ja Jean-Pierre Melvillen ohjaamassa elokuvassa "Kauheat lapset" ("Les enfants terribles").


title: Édouard Dermit

text: Édouard Dermit tunnetaan myös taidemaalarina. Hänen kykynsä alalla oivalsi Cocteau, joka antoi hänelle myös henkilökohtaista opetusta taidemaalauksessa. Vuonna 1963 kuolleen Cocteaun aloittaman Ranskassa sijaitsevan Fréjusin Jerusalemin Notre Damen kappelin freskojen maalamisen loppuun saattaminen oli hänen merkittävin työnsä.


title: Édouard Dermit

text: Dermit osoitti kaupalliset kykynsä huolehtimalla Cocteaun hänelle antamasta perinnostä, mille hän omistautui koko lopun elämänsä ajan. Hän myös käytti lempinimeään ”Doudou” koko elämänsä. Dermit’n poika Stephen myi Pierre Bergelle, jonka kummipoika hän oli, Milly-la-Forêt’ssa sijaitsevan Cocteaun viimeisen asunnon. Rakennus avattiin 23. kesäkuuta 2010 yleisölle ja sai nimekseen La Maison Cocteau.


title: Harp

text: Harp () on Priuralskin piirin länsiosissa sijaitseva kaupunkityyppinen taajama Jamalin Nenetsian autonomisen piirikunnan länsiosissa Luoteis-Siperiassa, aivan Ural-vuoriston itäpuolella, hieman Labytnangin kaupungista luoteeseen. Taajamassa on Labytnangista Komin Vorkutaan vievän radan rautatieasema.


title: Harp

text: Vuoden 2010 väestönlaskennan mukaan Harpin teollisuustaajamassa asui 6 413 henkeä ja se oli koko 14 995 asukkaan kunnallispiirin suurin taajama.


title: Harp

text: Harpissa sijaitsee IK-18 ""Poljarnaja sova"" (tunturipöllö) -niminen vankila elinkautisvangeille.


title: George Elokobi

text: George Nganyuo Elokobi (s. 31. tammikuuta 1986, Mamfe, Kamerun) on kamerunilainen jalkapalloilija, pelipaikaltaan vasen puolustaja. Hän pelaa tällä hetkellä Englannin Valioliigan Wolverhampton Wanderersissa.


title: George Elokobi

text: Elokobi muutti synnyinmaastaan Kamerunista Englantiin 16-vuotiaana, vuonna 2000. Hän aloitti pelaamaan alemmilla sarjatasoilla pelanneessa Dulwich Hamlet FC:ssä, josta siirtyi vuonna 2004 Colchester Unitediin. Sieltä matka jatkui vuonna 2008 Wolverhampton Wanderersiin, jossa Elokobi pääsi pelaamaan ensimmäistä kertaa urallaan Englannin korkeimmalla sarjatasolla, Valioliigassa.


title: George Elokobi

text: Wolverhampton lainasi Elokobin helmikuussa 2012 Nottingham Forestiin, loppukauden mittaisella sopimuksella.


title: Christophe Berra

text: Christophe Didier Berra (s. 31. tammikuuta 1985 Edinburgh, Skotlanti) on skotlantilainen jalkapalloilija, pelipaikaltaan puolustaja. Hän on edustanut skotlantilaisseura Heartsia sekä englantilaisseuroja Wolverhampton Wanderers ja Ipswich Town.


title: Christophe Berra

text: Berra aloitti ammattilaisuransa kasvattajaseurassaan Heartsissa, josta hän siirtyi vuonna 2009 Wolverhamptonin riveihin. Siirtosumman arvioidaan olleen noin 2,5 miljoonaa puntaa.


title: Christophe Berra

text: Skotlannin maajoukkueessa Berra on pelannut toistaiseksi 41 A-maaottelua, joissa hän on tehnyt neljä maalia. Halutessaan Berra olisi myös voinut edustaa isänsä synnyinmaata Ranskaa, jonka joukkueeseen pääsemisessä hänellä olisi tosin ollut kova, lähes ylitsepääsemätön urakka.


title: Suomi-tytöt New Yorkissa

text: Suomi-tytöt New Yorkissa on tositelevisiosarja, jossa seurataan neljän nuoren suomalaisen naisen (Alexandra Alexis, Annabella Åsvik, Sara Nurmi ja Minna Ajo) elämää New Yorkissa.


title: Linda Creed

text: Linda Epstein, os. Creed (6. joulukuuta 1949 Philadelphia – 10. huhtikuuta 1986 Ambler) oli yhdysvaltalainen laulunkirjoittaja.


title: Linda Creed

text: Creed muutti 1960-luvun puolivälissä New Yorkiin ja työskenteli musiikkikustantamossa sihteerinä. Hän ei kuitenkaan löytänyt etsimäänsä työtä sanoittajana ja muutti pian takaisin Philadelphiaan. Laulunkirjoittajan uransa hän aloitti vuonna 1971 Dusty Springfieldille tekemällään kappaleella ”Free Girl”. Samana vuonna hän kirjoitti Thom Bellin kanssa kappaleen ”Stop, Look, Listen (To Your Heart)”, jonka nauhoitti The Stylistics. Creed ja Bell jatkoivat yhteistyötä ja tekivät musiikkia Philadelphia International Records -yhtiön artisteille. The Spinners nauhoitti useita heidän kappaleitaan, mukaan lukien ”The Rubberband Man” (1976). Creed teki musiikkia myös muun muassa Johnny Mathisille, Teddy Pendergrassille ja Dionne Warwickille.


title: Linda Creed

text: Vuonna 1972 Creed meni naimisiin Stephen Lee Epsteinin kanssa ja sai tämän kanssa Roni-tyttären 1970-luvun puolivälissä. Vuonna 1976 perhe muutti Kaliforniaan. Vuonna 1977 Creedin ja Michael Masserin kappale ”The Greatest Love of All” otettiin Muhammad Alista kertovan "Suurin"-elokuvan musiikkiraidalle. Kappaleesta tuli kymmenen vuotta myöhemmin yksi Whitney Houstonin siihenastisen uran suurimmista hiteistä.


title: Linda Creed

text: Creedillä todettiin 26-vuotiaana rintasyöpä, joka lopulta johti hänen kuolemaansa huhtikuussa 1986 vain 36-vuotiaana. Hänen kuolemaansa seuraavana vuonna perustettiin rintasyöpäsäätiö Linda Creed Breast Cancer Foundation.


title: Linda Creed

text: Creedin kappaleista ovat myöhemmin tehneet menestyneitä cover-versioita muun muassa Roberta Flack, Michael Jackson, Smokey Robinson ja Rod Stewart. Hänet valittiin vuonna 1992 postuumisti Songwriters Hall of Fameen.


title: Diskreetti avaruus

text: Diskreetti avaruus on topologinen avaruus, jossa avaruuden kaikki osajoukot ovat avoimia. Tällainen "diskreetti topologia" voidaan määritellä missä joukossa tahansa.


title: Diskreetti avaruus

text: Jokainen diskreetti avaruus on metristyvä. Jos metriikka muodostetaan siten, että kahden pisteen etäisyys "d(x,y) = 1", jos "x ≠ y", ja "d(x,x) = 0", tämän metriikan määräämä topologia on diskreetti topologia..


title: Bob Crewe

text: Stanley Robert ”Bob” Crewe (12. marraskuuta 1931 Newark, New Jersey – 11. syyskuuta 2014 Scarborough, Maine) oli yhdysvaltalainen laulaja ja äänitetuottaja. Hän aloitti uransa vuonna 1953 laulajana yhdessä Frank Slayn kanssa ja ryhtyi vuonna 1956 tuottajaksi The Rays -yhtyeelle. Slay ja Crewe muuttivat Philadelphiaan tuottajiksi ja laulunkirjoittajiksi Swan Records -yhtiölle. Heidän yhteistyönsä jatkui vuoteen 1959 asti.


title: Bob Crewe

text: 1960-luvun alussa Crewe toimi tuottajana Frankie Vallin The Four Seasons -yhtyeelle. 1960-luvun puolivälissä hän työskenteli Mitch Ryder and the Detroit Wheels -yhtyeen kanssa tuottaen näille menestyskappaleet ”Devil with a Blues Dress”, ”Sock It to Me Baby” ja ”Shake a Tail Feather”. Vuonna 1969 Crewe perusti oman levy-yhtiönsä Crewe Recordsin. Myöhemmin hän työskenteli tuottajana Motown-yhtiössä.


title: Bob Crewe

text: Esiintyjänä Crewen suurin hitti oli instrumentaali ”Music to Watch Girls By” vuonna 1966. Vuonna 1977 hän nauhoitti sooloalbumin "Motivation".


title: Topologinen sulkeuma

text: Topologinen sulkeuma on topologisen avaruuden osajoukon kosketuspisteiden joukko. Yhtäpitävästi se voidaan määritellä myös pienimmäksi suljetuksi joukoksi, joka sisältää annetun joukon.


title: Topologinen sulkeuma

text: Olkoon formula_1 topologinen avaruus. Joukon formula_2 sulkeuma sisältää kaikki ne pisteet formula_3, joiden jokainen ympäristö kohtaa formula_4:n. Joukon formula_4 sulkeumaa merkitään formula_6.


title: Topologinen sulkeuma

text: Joukko on suljettu, jos ja vain jos sen sulkeuma on sama kuin joukko itse. Esimerkiksi reaalilukujen joukossa suljetun välin sulkeuma on väli itse. avoimen välin sulkeuma on vastaava suljettu väli, jolla on samat päätepisteet.


title: Matias Turkkila

text: Matias Turkkila (s. 1973 Helsinki) on "Perussuomalainen"-lehden ja "Suomen Uutiset" -verkkolehden päätoimittaja.


title: Matias Turkkila

text: Turkkila on koulutukseltaan diplomi-insinööri. Turkkila liittyi perussuomalaisiin vuoden 2006 lopulla ja on toiminut Jussi Halla-ahon kampanjapäällikkönä. Turkkila on Hommaforumin perustajajäsen ja entinen vetäjä. Hän on toiminut Suomen Sisun varapuheenjohtajana mutta erosi yhdistyksestä alkuvuodesta 2012. Turkkila sai vuoden 2012 kunnallisvaaleissa 276 ääntä ja toimii kaudella 2013–2017 Helsingin maahanmuutto- ja kotouttamisasioista vastaavan neuvottelukunnan puheenjohtajana. Hän oli ehdolla myös vuoden 2017 kuntavaaleissa, ja vuoden 2019 eduskuntavaaleissa.


title: Matias Turkkila

text: Turkkila aloitti "Perussuomalaisen" päätoimittajana toukokuussa 2012. Vuonna 2014 lehden verkkoversion korvasi "Suomen Uutiset" -verkkolehti, jonka päätoimittaja Turkkila myös on. Turkkila on arvostellut mediaa siitä, että se maalaa maahanmuuttajista ”siloiteltua kuvaa”. Hänen mielestään median tehtäviin ei pitäisi kuulua monikulttuurisuuden edistämistä, vaan sen tulisi pitäytyä tiedonvälityksessä.


title: Matias Turkkila

text: Turkkila on naimisissa toimittaja Sanna Ukkolan kanssa, ja hänellä on kaksi lasta.


title: Robert Guédiguian

text: Robert Guédiguian (3. joulukuuta 1953 Marseille, Ranska) on ranskalainen elokuvaohjaaja ja käsikirjoittaja.


title: Robert Guédiguian

text: Guédiguianin esikoisohjaus on "Dernier été" vuodelta 1980. Hän käsikirjoittaa elokuvansa itse. Niiden tapahtumapaikkana on usein hänen kotikaupunkinsa Marseille. Guédiguianin elokuvat ovat realistisia työväenluokan kuvauksia. Hän itse pitää niitä lähes dokumentinomaisina.


title: Robert Guédiguian

text: Guédiguiania on verrattu Ken Loachiin ja Aki Kaurismäkeen, mutta hän sanoo eroavansa Kaurismäestä tyylinsä erilaisuudella. Kriitikko Harri Römpötin mukaan Kaurismäki tekee työväenluokkaelokuvistaan nostalgisen kiiltokuvamaisia, Guédiguianin elokuvat taas ovat ajankohtaisia. Ne ovat yleensä hyvin synkkiä, mutta "Kilimanjaron lumissa" (2011) on valoisampia sävyjä.


title: Robert Guédiguian

text: Guédiguianin isä on syntyjään armenialainen.


title: Provencen lentoasema

text: Marseille Provencen lentoasema tai "Aéroport de Marseille Provence" (IATA: MRS, ICAO: LFML) on lentoasema Marseillesta 27 kilometriä luoteeseen.


title: Sokea (maalaus)

text: Sokea on taiteilija Juho Rissasen vuonna 1899 vesivärein ja lyijykynällä maalaama teos, 120,5×81,5 cm. Ateneumin taidemuseo osti sen kokoelmiinsa vuonna 1916 (Hovingin kokoelma).